Эртага Ўзбекистонда ёмғир кутиляпти | Qalampir.uz\nЭртага Ўзбекистонда ёмғир кутиляпти\nБу қизиқ\t27 Апрель 18:03 9265\nГидрометеорология хизмати маркази эртага, 28 апрель куни Ўзбекистонда кузатиладиган об-ҳаво ҳақида маълумот берди.\nТошкент шаҳри. Ҳаво ўзгариб туради, куннинг иккинчи ярмида ёмғир ёғади, момақалдироқ бўлиши мумкин. Шарқий шамол йўналишини ўзгартириб, ғарбдан 5-10 м/с тезликда эсади, 12-17 м/с гача кучайиши мумкин. Ҳарорат кечаси 18-20, кундузи 25-27 даража иссиқ бўлади.\nҚорақалпоғистон Республикаси ва Хоразм вилояти. Ҳаво ўзгариб туради, кечаси ва эрталаб баъзи жойларда ёмғир ёғади, момақалдироқ бўлиши мумкин, кундузи ёғингарчилик кутилмайди. Шарқий шамол йўналишини ўзгартириб, ғарбдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 12-17, кундузи 20-25 даража иссиқ бўлади.\nБухоро ва Навоий вилоятлари. Ҳаво ўзгариб туради, кечаси ва эрталаб баъзи жойларда ёмғир ёғади, момақалдироқ бўлиши мумкин, кундузи ёғингарчилик кутилмайди. Шарқий шамол йўналишини ўзгартириб, ғарбдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 15-20, кундузи 23-28 даража иссиқ бўлади.\nТошкент, Самарқанд, Жиззах ва Сирдарё вилоятлари. Ҳаво ўзгариб туради, баъзи жойларда ёмғир ёғади, момақалдироқ бўлиши мумкин. Шарқий шамол йўналишини ўзгартириб, ғарбдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 15-20, кундузи 22-27 даража иссиқ бўлади.\nҚашқадарё ва Сурхондарё вилоятлари. Ҳаво ўзгариб туради, баъзи жойларда ёмғир ёғади, момақалдироқ бўлиши мумкин. Шарқий шамол йўналишини ўзгартириб, ғарбдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 17-22, кундузи 23-28 даража иссиқ бўлади.\nАндижон, Наманган ва Фарғона вилоятлари. Ҳаво ўзгариб туради, ёғингарчилик кутилмайди. Шарқий шамол йўналишини ўзгартириб, ғарбдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 12-17, кундузи 25-30 даража иссиқ бўлади.\nРеспубликанинг тоғли ҳудудлари. Ҳаво ўзгариб туради, ёмғир ёғади, баъзи жойларда кучли бўлиши мумкин, момақалдироқ бўлиши мумкин. Тошкент вилоятининг тоғ ҳудудларида (2000 м дан юқорида) қор кўчиши хавфи бор. Шарқий шамол йўналишини ўзгартириб, ғарбдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 7-12, кундузи 15-20 даража иссиқ бўлади.\n29 Май 17:40 59495\n28 Май 21:12 47712\n29 Май 09:48 40682\n29 Май 21:45 39812\n28 Май 08:06 28921


Фарғонада "Профессионал футбол мактаблари лигаси" мусобақаси бўлиб ўтмоқда / CHAMPIONAT.asia\nФарғонада "Профессионал футбол мактаблари лигаси" мусобақаси бўлиб ўтмоқда\n27 мар 11:35\nТеглар : Профессионал футбол мактаблари лигаси\nЖорий йилнинг 20-25 март кунлари Фарғона шаҳрида 2004-2006 йилларда туғилган ёш футболчилар ўртасида "Профессионал футбол мактаблари лигаси" Ўзбекистон чемпионатининг дастлабки давра ўйинлари бўлиб ўтди.\nБугун мазкур чемпионатда 2005-2007 йилларда туғилган ёш футболчилар ўртасида Ўзбекистон чемпионатига старт берилди. Футбол учрашувлари вилоят футбол ассоциациясига қарашли бўлган "Футбол маркази" ҳамда "Нефтчи" футбол мактаби майдонларида бўлиб ўтмоқда.\nШевченко нега Украина терма жамоаси бош мураббийлигидан кетди? 3\nКонференциялар Лигаси. БАТЭ йирик ҳисобда енгилиб, кейинги босқичга чиқа олмади, Умаров тўлиқ 90 дақиқа ўйнади 3\nКонференциялар Лигаси. "Тобол" "Хайдук" тўсиғидан ўтиб, кейинги босқичга йўл олди, Сергеевдан дубль! 22\nҚашқадарё вилоят футбол маҳорат мактабига 10-11 ёшли 22 нафар ёш ва маҳоратли ёшлар қабул қилинди 1\nҚандай қилиб катта клублар йиллар давомида қарздорликда яшайди ва нима учун уларга ҳеч нарса бўлмайди 2


Соғлом юрай десангиз AMPLIFY’дан яхшиси йуқ\n09:26 / 22.12.2016\nАйтишларига қараганда, Европадан биринчи марта Америка қитъасига қадам қўйган оқ танли жаноблар маҳаллий ҳиндуларни кўриб ажабланишган. Чунки улар бўйниларига пиёз шодасини осиб олишган экан. Ҳиндулар “Бу пиёз бизни касалликдан сақлайди”, дейишса европаликлар роса мазах қилишибди. Кейинчалик фан микробларни ўлдиришини аниқлади. Демак ҳиндулар адашмаган экан. Бизнинг давримизга келиб яна бир янгилик Ampli5 тақинчоклари пайдо бўлди.\nБу тақинчоқлар ревматизм, мушак, белдаги оғриқларни, чарчоқ ва ҳолсизликдан фориғ бўлишга, қон босимини меъёрга келтиришда ёрдам беради. Албатта Ampli5 янги чиққан пайтда европалик жанобларга ўхшаб унга ишонмай кулганлар ҳам бўлди. Лекин уни тақиб кўргач, фойдасини сезгач Ampli5 мижозлари кўпайгандан-кўпайди. Куни кеча Ampli5’ни ташкил топганига 5 йил тўлди.\nШу муносабат билан Ampli5’нинг Чорсудаги бош офисида юбилей сана нишонланди. Тантанага таниқли инсонлар - Ўзбекистон халқ артистлари Эркин Комилов, Ёдгор Саъдиев, Обид Асомов, Фарход Абдуллаевлар ташриф буюришди. Юбилей муносабати билан 21 декабрдан 30 январгача 1 та Ampli5 тақинчоғини харид қилган мижозга 2-чиси совғага берилади. Унутманг асл маҳсулотлар фақат Ampli5 дўконларида. Қалбакисидан эҳтиёт бўлинг. Сўнгги пайтларда кўча-кўйда Ampli5 деб сотаётганлар кўпайганлиги сабабли, фирма AMPLIFY бренди остида янги маҳсулотларни сотувга чиқарди. Агар дўконларимизга ташриф буюрсангиз ёки интернет сахифамизга кирсангиз тўлиқ маълумотга эга бўласиз. Бизнинг маҳсулотлар синовдан ўтган. Соғлом юрай десангиз, ёки қадрдон кишингизга совға олмоқчи бўлсангиз AMPLIFY’дан яхшиси йуқ. AMPLIFY билан яқинларингизга шодлик улашинг.\n1) Навоий кўчаси 42 уй\nТел.: (+998 71) 120-07-70 ; 120-07-77.\n2) Қоратош, “Korzinka.uz”\nТел.: (+998 94) 609-08-80\n3) Чилонзор, “Korzinka.uz”\nТел.: (+998 95) 177-58-53\n4) Сергели, “Korzinka.uz”\nТел.: (+998 90) 973-38-32\n5) Шайхонтохур, “Малика”, “Korzinka.uz”\nТел.: (+998 95) 142-17-16\n7) Юнусобод, “MEGAPLANET”\nТел.: (+998 90) 939-99-88\n8) Бешёғоч, “NEXT”\nТел.: (+998 94) 609-05-50\n8) Жанубий вокзал, “VEGACENTER”\nТел.: (+998 94) 670-11-33\nВеб сайтимиз: ampli5.uz\nдўкон Ampli5 AMPLIFY тақинчок\nАҚШда дунёдаги энг экстремал дўкон ўз ишини бошлади\nЛондонда икки қаватли автобус дўконга бориб урилди\nВидео: Вақти тиғиз ҳайдовчи дўконга машинасида кириб қўя қолди


03 июн 2020, Тошкент вақти: 09:09\nИслом Каримовнинг Қашқадарёга қилган сафари ҳақидаги видеолавҳадан олинган скриншот, 2016 йил 30 июни.\nЎзбекистонда президент Ислом Каримовнинг “Озодлик ҳавосидан тўйиб нафас олган халқ ўз йўлидан ҳеч қачон қайтмайди” ва “Ҳаёт синовларида тобланган Қашқадарё эли ҳар қандай юксак маррани эгаллашга қодир” номли китоблари чоп этилди.\nЎзбекистон Миллий ахборот агентлиги хабарига кўра, рисолалар “Ўзбекистон” нашриёт-матбаа ижодий уйи томонидан нашр этилган.\nКитоблар Каримовнинг шу йил 30 июнь – 1 июль кунлари Сурхондарё ва Қашқадарё вилоятлари фаоллари, хотин-қизлар, ёшлар ва кенг жамоатчилик вакиллари билан ўтказган суҳбатлари асосига қурилган.\n“Ҳажман кичик, лекин мазмунан чуқур бу китобларни “Озодлик ҳавосидан тўйиб нафас олган халқ ўз йўлидан ҳеч қачон қайтмайди” деган ҳаётий ҳақиқат бош ғоя сифатида бирлаштириб туради”, дейилади uza.uz хабарида.


Смартфон ичига ўрнатилган аккумуляторни ўткир тиғли металл буюм – пичоқ билан тешса нима содир бўлади? Бу савол интернет фойдаланувчиларидан бирини қизиқтириб қолди ва у буни текшириб кўриш учун кичкина синов ўтказди ҳамда ушбу тажриба акс этган видеони YouTube’га қўйди.\nВидеода кўринишича, батареяга бир неча марта пичоқ билан урилгандан кейин, батарея шовқин билан оқ рангдаги аччиқ тутун чиқаришни бошлагани, сўнгра портлаб, кучли аланга билан ёниб кетган. Бу видеоролик интернетда хитга айланди. Бир ҳафта ичида бу ролик 3 миллионта намойиш йиғишга эришди.\nАввалроқ ОАВларда смартфонлар фойдаланувчиларнинг чўнтакларида портлаб, ёниб кетгани ҳоллари юз бергани ҳақида маълумотлар берилган. Бунда фойдаланувчилар жиддий куйиш жароҳатларига учрашган.\n16:48 iPhone 7 ҳам ёниб кетишни бошлади\n01:13 Xiaomi Mi 4c смартфони портлаб кетиб эгасига шикаст етказди\n22:41 YouTube видеопортали ўзининг 10 йиллигига энг машҳур видеолардан тузилган микс яратди\n18:07 Google роботининг йўрғалаётгани акс этган видео интернетда оммалашиб кетди (видео)


04.05.2017 18:10 Чоп этиш версияси\nЎзбекистон Бадиий академияси Камолиддин Беҳзод мемориал боғ-музейида рангтасвирчи мусаввир Самиғ Абдуллаев ижод намуналаридан иборат бадиий кўргазма ташкил этилди.\nМамлакатимизда миллий тасвирий санъатимиз равнақи йўлида узоқ йиллар ва самарали меҳнат қилган мусаввирларнинг ижодини ўрганиш, уларнинг хотирасини эъзозлаш масаласига доимий эътибор қаратилмоқда.\nС.Абдуллаев ҳаёт бўлганида бу йил юз ёшга тўлар эди. Иккинчи жаҳон уруши иштирокчиси бўлган таниқли рассомнинг картиналарида тинч ва осойишта ҳаётни тараннум этиш, бошимиз узра мусаффо осмонни, Ватаннинг ҳар қарич тупроғини кўз қорачиғидек асраб-авайлаш, келажак учун масъуллик ғояси устувор ўрин тутади.\nМазкур кўргазмада унинг она табиатнинг бетакрор гўзаллиги, осойишта, фаровон ҳаётни тараннум этувчи қирққа яқин асари томошабинлар ҳукмига ҳавола этилган. "Қоялар. Оқшом", "Баҳорги хиёбон", "Қирғоқ", "Денгиз манзараси" каби картиналар мўйқалам соҳибининг ҳаёт йўли, хотираларини акс эттиргани билан қадрлидир.


«Барселона» ва «Ювентус» футболчиларини ўзаро алмашмоқчи\n«Барселона» ва «Ювентус» клуби ёзги трансфер ойнасида яриҳимоячиларини ўзаро алмашиши кутилмоқда, дейилади Mundo Deportivo нашрида.\nМанбага кўра, «Барселона» ўз яримҳимоячиси Артурни Турин клуби яримҳимоячиси Миралем Пьянич билан алмашмоқчи. Икки клуб ушбу трансферлар борасида музокарани бошлаган.\nОлдинроқ босниялик яримҳимоячининг «Юве» бош мураббийи Маурицио Сарри билан муносабати совуқлашгани ҳақида хабар берилганди. Шу боис Миралем Пьянич клубни тарк этишга қарши эмас.\nМаълумот учун, Пьяничнинг амалдаги шартномаси 2023 йилгача имзоланган бўлиб, футболчи ушбу мавсумда 22 ўйинда 3та голга муаллифлик қилган. Бразилиялик яримҳимоячи Артур эса «Барса» сафида 16 ўйинда майдонга тушиб, ўз номига 3та гол ёзиб қўйган.


Ишончли вакил дастурнинг асосий ғояларини етказди | Ўзбекистон Халқ демократик партияси\n2021-10-18 10:16:30 265\nЎзбекистон Республикаси Президентлигига номзод Мақсуда Ворисованинг Самарқанд вилоятидаги ишончли вакили Бадриддин Насриев Каттақўрғон шаҳри сайловчилари билан учрашув ўтказди.\nМазкур учрашувда шаҳар Кенгаши депутатлари, МФЙ раислари ва фаоллари, таълим ва соғлиқни сақлаш тизими ходимлари, бошланғич партия ташкилоти раислари, ОАВ вакиллари иштирок этдилар. Тадбирни Ўзбекистон ХДП Каттақўрғон шаҳар кенгаши раиси С.Ражабов очиб берди.\nЙиғилганлар Ўзбекистон Халқ демократик партиясидан Ўзбекистон Республикаси Президентлигига номзод Мақсуда Ворисованинг таржимаи холи ва сайловолди дастури билан таништирилди. Номзоднинг сайловолди дастурида белгиланган устувор йўналишларнинг аҳамияти ҳақида тушунчалар берди.\nАҳолининг даромадига қараб табақалаштирилган солиқ тизимини жорий этиш, асосий озиқ-овқатлар нархларини шакллантириш устидан давлат ва жамоатчилик назоратини қатъий ўрнатиш Сайловолди дастурдаги асосий йўналишлардан эканлиги таъкидланди.\nУчрашувда сўзга чиққанлар номзоднинг Сайловолди Дастуридаги йўналишлар буйича барча ташаббусларни қўллаб-қувватладилар. Сайловчилар томонидан номзоднинг ишончли вакилига берилган саволларга батафсил жавоб қайтарилди. Номзоднинг ишончли вакили барча иштирокчиларни жорий йилнинг 24-октябрь куни бўлиб ўтадиган демократик сайловларда фаол иштирок этиб, муносиб номзод учун овоз беришга чорлади. Худди шундай учрашувлар вилоятнинг бошқа туманларида ҳам давом этмоқда.


БРИКС: долларсиз келажак сари\n10:15 / 05.09.2017\nХитой ўзининг ҳозирги ва бўлғуси ҳамкорлари учун камалак рангларни намойиш этишда давом этмоқда. ХХРнинг Сямэн шаҳрида бўлиб ўтаётган БРИКС саммитида келгуси ўн йиллик «олтин йиллар» деб эълон қилинди. Инвестициялар ўсади, иқтисодит «кўк» ва «яшил» бўлади, мамлакатлар ўзаро ҳисоб-китобларда миллий ҳамда криптовалюталарга ўтади. Ипак йўли эса Пекиндан Берлингача чўзилади. Мамлакатлар ўртасидаги дўстликни мустаҳкамлаш учун БРИКС телеканалини ташкил этиш ғояси ҳам илгари сурилди. Бу ҳақда Газета.ру сайтида таҳлилий мақола эълон қилинди.\n5 та энг йирик ривожланаётган мамлакатлар саммити «БРИКС: ёрқин келажак учун мустаҳкам ҳамкорлик» шиори остида бўлиб ўтмоқда. Албатта, саммит давомида шиорнинг хитойчадан таржимасига тузатишлар киритилди ва эндиликда у «БРИКС: булутсиз келажак учун ҳамкорликни мустаҳкамлаш» деган кўринишга келди.\nБРИКС (Бразилия, Россия, Ҳиндистон, Хитой, ЖАР - БРҲХЖ) аъзоларининг ҳамкорлиги нақадар мустаҳкамлигини исботлашга зарурат йўқ. Айтиш мумкинки, Доклам платосидаги Ҳиндистон-Хитой чегара зиддияти саммитнинг ёрқин ўтишига халақит бермади.\nҲиндистон бош вазири Нарендра Моди ХХР раиси Си Цзиньпин таклифини қабул қилиб, Сямэнга келди.\nКелгуси 10 йилликни тўғри маънода «олтин давр» бўлади, дейиш мумкин. Хитой тараққиёт учун млрдлаб доллар сармоя киритади, долларнинг ўзи эса криптовалютага алмашади. Ядро каллакли ракеталарнинг назоратсиз парвозларига йўл қўйилмайди: БРИКС етакчилари «КХДР томонидан ўтказилган ядро синовини қоралаб», бу каби муаммоларни, саммитнинг якуний декларциясида қайд этилганидек, тинч йўл билан ҳал этишга чақиришди.\nШу билан бирга, келаси 10 йилда БРИКС давлатлари иқтисодиёти ҳам тубдан ўзгаради. У бир вақтнинг ўзида «кўк» ва «яшил» тусли бўлади. «Яшил иқтисодиёт» — бу муқобиил энергетика ва энергия тежамкор технологияларни англатса, «кўк иқтисодиёт»да — биотехнологиялар, денгиз туризми, сув хўжалиги (хусусан, балиқчилик ёки денгиз карами етиштириш) тушунилади.\nБРИКС, шунингдек, долларга қарамликка барҳам беришни режалаштирмоқда. Албатта, бу жараён аста-секинлик билаан босқичма-босқич ўтказилади. Бунда дастлаб БРИКС ва БРИКС+ мамлакатлари (Миср, Гвинея, Мексика, Тожикистон ва Тайланд) билан ўзаро ҳисоб-китобларда доллардан воз кечилади. Бу жараёнда юань ва бошқа валюталар, жумладан криптовалюталардан фойдаланиш имконияти кенгаяди.\nКХДР АҚШ билан саммитни бекор қилиш ҳақида таҳдид қилди\n09:31 / 17.05.2018


Америкалик шифокорлар ковиднинг барча штамига қарши вакцина ишлаб чиқди - Bugun.uz\nАмерикалик шифокорлар ковиднинг барча штамига қарши вакцина ишлаб чиқди\n20:43 | 22-12-2021\nАҚШнинг Уолтер Рид номидаги миллий ҳарбий тиббиёт маркази олимлари бир неча ҳафта ичида коронавируснинг барча штами, шу жумладан, «омикрон»га қарши самарали вакцина ишлаб чиқилганини эълон қилади. Бу ҳақда «Defense One» хабар берди.\nМаълум қилинишича, «SpFN» (spike ferritin nanoparticle) деб номланган ферритин нанозарраларига асосланган препарат деярли икки йил давомида ишлаб чиқилган. Мутахассисларнинг айтишича, мавжуд вакциналардан фарқли ўлароқ, «SpFN»ни тайёрлашда 24 қиррали оқсилдан фойдаланилган, бу эса олимларга бир нечта коронавирус штаммларининг оқсилини бириктириш имконини берган.\n«Армия лабораторияси 2020 йил бошида CОVID-19 вирусининг биринчи ДНКсини олган. Шундан сўнг нафақат мавжуд, балки кейинчалик ҳам пайдо бўлиши мумкин бўлган штаммларга қарши тура оладиган вакцина яратишга эътибор қаратилган», дейилади ҳисоботда.\nТаъкидланишича, вакцина 2021 йил бошида ҳайвонларда синовдан ўтказилган бўлса, декабрь ойида унинг самарадорлигини одамларда синаб кўришнинг биринчи босқичи якунланган. Олимлар ижобий натижаларга эришган бўлиб, ҳозир якуний синов жараёнлари кетмоқда.\nТаъкидланишича, вакцинанинг одамлардаги клиник синовлари кутилганидан кўпроқ вақтни олган, чунки аввалроқ коронавирусга чалинмаган ва эмланмаганларни топиш керак бўлган. Кейинги қадам янги вакцинани эмланган ёки касалликка чалинган одамларда қандай ишлашини кузатиш бўлади.\nAввалроқ Австралияда «AstraZeneca» вакцинасини ишлаб чиқариш маъқуллангани ҳақида хабар берилганди. Шунингдек, Хитойда коронавирусга қарши тўртинчи вакцина маъқуллангани маълум қилинган.


Янгиободнинг Қўшқанд қишлоғида 170 ўринли янги боғча фойдаланишга топширилди » Sangzor.uz - Жиззах янгиликлар портали\nSangzor.uz - биз сизга яқинмиз! » Жиззах янгиликлари » Янгиободнинг Қўшқанд қишлоғида 170 ўринли янги боғча фойдаланишга топширилди\nЯнгиобод туманидаги Ҳавотоғ ҚФЙ, Қўшқанд қишлоғида 170 ўринга мўлжалланган "Умиджон бахтли болажонлари" нодавлат мактабгача таълим муассасаси ташкил этилиб, фойдаланишга топширилди.\nБоғчанинг тантанали очилиш маросимида туман ҳокими ўринбосарлари, мактабгача таълим бўлими ходимлари ҳамда маҳалла фаоллари иштирок этишди.\nМаросимда сўз олганлар қишлоқ аҳолисини ушбу янгилик билан табриклашиб, сўнгги йилларда юртимизда мактабгача таълим соҳасида олиб борилаётган кенг кўламли ислоҳотлар ҳақида тўхталиб ўтдилар.\nШунингдек ушбу замонавий ва кўркам муассаса болажонларнинг шоду-хуррамликда униб-ўсиши ва камол топишида муҳим эканини таъкидладилар.\nШундан сўнг меҳмонлар муассаса биноси ва бу ерда болажонлар учун яратилган шароитлар билан бирма-бир танишдилар.\nУшбу замонавий услубдаги маскан қурилиши 2020 йилнинг январь ойида бошланган эди. Ўз ишининг билимдони бўлган қўли гул қурувчи усталар бу бинони қисқа фурсатда тез, соз ва сифатли этиб қайта қуриш йўлида бор куч ва имкониятларини, касб маҳоратларини ишга солишди. Бино икки қаватдан иборат. Ушбу болалар масканининг бири-биридан чиройли, кенг ва кўркам хоналари ва залларнинг деворлари, устунлар, кичкинтойларга мос тарзда чиройли расмлар билан безатилган.\nЗамонавий мебеллар билан жиҳозланган ётоқхоналар, ўйин майдончалари, кўркам ва файзли ошхона болажонларнинг доимий хизматида бўлади.\nМазкур мактабгача таълим муассасасини ташкил этиш учун Янгиобод тумани ҳокимлигига қарашли бўлган собиқ болалар боғчаси биноси ажратиб берилган бўлиб, тадбиркор томонидан 2,6 млрд сўм маблағ ҳамда "Қишлоқ қурилиш банк" Янгиобод филиалидан Ўзбекистон Республикаси Президентининг 2020 йил 16 июндаги ПҚ-4752-сонли қарорига асосан 500 млн сўм банк кредити маблағи ҳисобидан эски бинода мукаммал таъмирлаш ишлари амалга оширилиб, қайта жиҳозланди.\nБугун фойдаланишга топширилган 170 ўринли мазкур нодавлат мактабгача таълим муассасасида 25 та доимий иш ўринлари яратилди. Мазкур иш ўринларига биринчи навбатда "Аёллар", "Ёшлар" ҳамда "Темир" дафтарларда бўлган ишсиз ва ижтимоий кўмакка муҳтож фуқаролар қамраб олинди.


ЖССТ дунё мамлакатларини кузда янги пандемияга тайёргарлик кўришга чақирди - Халқ сўзи\nЖССТ дунё мамлакатларини кузда янги пандемияга тайёргарлик кўришга чақирди\n03:57 26 Август 2021 Дунё\nЖССТ бош директори Гебрейесус дунё мамлакатларини кузда янги пандемияга тайёргарлик кўришга чақирди.\nЖаҳон соғлиқни сақлаш ташкилоти (ЖССТ) бош директори Тедрос Гебрейесус дунё мамлакатларини кузда бўладиган янги пандемияга тайёргарлик кўришга ва унга муносиб жавоб беришга чақирди. ЖССТ раҳбари бу ҳақда Женевада бўлиб ўтган брифинг чоғида айтиб ўтди.\nГебрейесуснинг сўзларига кўра, дунёда коронавирус билан боғлиқ вазият барқарорлашган. Аммо касалланиш ва ўлим кўрсаткичлари юқори даражада қолмоқда.\n«Бу барқарорлик жуда юқори даражада — 4,5 миллиондан ортиқ янги ҳолатлар ва 68 мингдан ортиқ ўлим», дейди у.\nАввалроқ, ЖССТ бош олими Сумя Сваминатан коронавирус Ҳиндистонда эндемик касалликка айланишини айтганди. Унинг сўзларига кўра, мазкур давлатда ушбу хасталик «эндемиклик» босқичига кирган. Бу ерда касалликнинг тарқалиши фақат мамлакатнинг айрим ҳудудларига хос бўлиб қолмоқда.


Ўзжан Дениз кўнгил қўйган машҳур турк актрисалари (фото) - Daryo\n11:44, 24.10.2020 79156\nАммо 2018 йилда Ўзжан ҳаётида мўъжиза содир бўлди. У Фейза Актан билан турмуш қурди. Фейза турмуш ўртоғидан 20 ёш кичкина эди. Кўп ўтмай уларнинг Кузей исмли ўғли дунёга келди. 2019 йил улар расман ажрашишга қарор қилди ва ҳозирда улар дўстона муносабатини сақлаб қолган.\nТурк актёри Энгин Акюрек иштирокидаги муваффақиятли сериаллар ва унинг партнёрлари (фото)\n16:30 Бугун 28\n16:27 Бугун 683\n16:21 Бугун 976\nПро-Лига. «Турон» сўнгги турда «Нефтчи» мағлуб этиб, Суперлига йўлланмасига эга чиқди\n16:16 Бугун 3856\n14:49, 29.11.2020 116956\n13:24, 30.11.2020 94977\n17:09, 30.11.2020 81680\n21:25, 29.11.2020 70930


Ўзбекистондаги тиббиёт коллежида 140 талаба фирибгарлик йўли билан ўқитилган\nЎзбекистондаги тиббиёт коллежларидан бирида 140 нафар талаба ноқонуний тарзда ўқиб келгани аниқланганини хабар қилмоқда Подробно.уз нашри. Ўзбекистон Ички ишлар вазирлиги нашри ҳисобланган “Постда” газетасига таяниб, берилган хабарда оператив гуруҳ фош қилган фирибгарлик схемаси бўйича 140дан ошиқ талаба тест синовларидан ўтмаган ҳолда ўқишга қабул қилингани таъкидланади.\nГап қайси тиббиёт коллежи ҳақида кетаётгани ошкор қилинмаган хабарда айтилишича, Гулнора И. исмли ўқитувчи абитуриенларни тўплаб, етарли балл тўплай олмаганларни ўқишга қабул қилш тўғрисида буйруқ тайёрланиши тўғрисида билдирган. Бунда у, фақатгниа маълум миқдорда пулни тўлаганлар ўқишга қабул қилиниши ваъда қилиб, ундирилган 30 миллион сўмга яқин пулни коллеж биректори билан бўлишиб олгани айтилади хабарда.\nНатижада, 140 нафар ёш йигит-қиз ўзларини ўқишга қабул қилинган тўлақонли талаба ҳисоблаб, уч йил давомида коллежга қатнаган. Лекин уларнинг исм ва фамилиялари буйруқ ва бошқа ҳужжатларда қайд этилмаган, дея хабар қилди Подробно.уз.\nХабарда келтирилган оператив ходимларининг сўзларига кўра, фирибгарлик йўли билан ўқитилган талабаларга коллеж директорининг оғзаки буйруғига кўра, ўқитувчилар дарс ўтган.\nНатижада 140 нафар талаба дипломсиз қолган.


Россиялик блогерлар ўзбек миллий таомларини дунёга танитмоқда » Sangzor.uz - Инновацион ахборот портали\nSangzor.uz » Дунё » Россиялик блогерлар ўзбек миллий таомларини дунёга танитмоқда\nРоссиялик блогерлар ўзбек миллий таомларини дунёга танитмоқда\n“Summerdays” YouTube канали юритувчилари россиялик блогерлар Денис ва Таня Андижонга саёҳат қилишди.\nДенис ва Таня гастрономик туризм бўйича блог юритиб, ўз обуначиларини ўзбек ошхонасининг ўзига хос хусусиятлари билан таништириб боришади.\nДенис ва Таня Андижон шаҳрига келган кунидаёқ машҳур “андижонча чойхона палови”нинг тайёрланиш жараёнини суратга олди ва ўз каналида жойлаштирди. Ушбу видеолавҳа аллақачон 186 минг мартадан ортиқ томоша қилинди.\nВилоятга келганларига тўрт кун бўлган влогерлар бугунгача Избоскан туманидаги хонадонлардан бирида шавла тайёрланиш, Андижон туманидаги хонадонлардан бирида “уй оши” тайёрланиш, Шаҳрихон шаҳридаги пичоқчи ҳунармандларнинг миллий пичоқ тайёрлаш жараёнлари ҳақидаги видеолавҳаларни ўзларининг YouTube каналларига жойлаштиришди. Видеолавҳалар 540 минг мартадан ортиқ томоша қилинди. Денис ва Таня шунингдек Андижон шаҳрининг диққатга сазовор масканлари билан танишиш ва улар ҳақида ҳам кўрсатув тайёрлашни ҳам режалаштирган.\nБу уларнинг Ўзбекистонга биринчи келишлари эмас. Улар аввалроқ Бухоро, Самарқанд, Қашқадарё, Жиззах вилоятларида ҳам бўлиб, ўз обуначиларини мазкур вилоятларнинг ўзига хос таомларини тайёрлаш жараёни билан таништиришган. Шуниси диққатга сазоворки, ушбу YouTube каналининг обуначилари турли мамлакатлардан бўлиб, улар ўз изоҳларида тез орада Ўзбекистонга саёҳат қилиш ниятида эканликларини билдиришмоқда.\n“Таътилни Европадаги давлатлардан бирида ўтказмоқчи эдим, фикримдан қайтдим. Ёзги таътилни, албатта, Ўзбекистонда ўтказаман”, — деб ёзади обуначилардан бири.\nДХХ мамлакатимиздан яширинча олиб чиқиб кетилаётган олтин буюмларни тўхтатиб қолди


Цементни “яшил йўлак” тизими орқали импорт қилиш режалаштирилмоқда — Review.uz\nМонополияга қарши курашиш қўмитаси цементни импорт асосида республикага “яшил йўлак” тизими орқали олиб киришни таклиф қилди. Таклифга кўра, олиб кирилаётган цементни сертификатлаштириш, лаборатория синовидан ўтказиш белгиланган. Номувофиқ цемент олиб кирган тадбиркорга жавобгарлик белгиланади.\nМонополияга қарши курашиш қўмитаси цементни импорт асосида республикага “яшил йўлак” тизими орқали олиб киришни таклиф қилди. Тегишли Президент қарори лойиҳаси жамоатчилик муҳокамасига қўйилди.


Рауль Канеда: “Бунёдкор”ни омад туфайли ютдик” » Скачать музыку бесплатно новинки музыки 2016-2017\nРауль Канеда: “Бунёдкор”ни омад туфайли ютдик”\nКомментариев: 0 Просмотров: 175 Дата: 2-03-2016, 01:26 “Бунёдкор” – “Ан-Насср” учрашувидан кейинги матбуот анжуманининг биринчи қисмида саудияликлар устози Рауль Канеда ва ўйиннинг энг яхши футболчиси деб топилган Модибо Майга иштирок этдилар. - Бугун бизга омад кулиб боқди. Учрашувнинг биринчи бўлимига танлаган режамиз иш бериб, танаффусга ғолиб чифатида чиқиб кетдик. Иккинчи бўлимда эса асосий эътиборимизни ҳимояга қаратдик. “Бунёдкор” танаффусдан кейин жон жаҳди билан ўйнай бошлади. Бизни омад туфайлигина дарвозамиз дахлсиз қолди. “Бунёдкор” тўп билан муомала қилишда жуда кучли рақиб. Ўтган ўйин билан бугунгисини солиштирадиган бўлсак, биз ўзгардик. Рақиб эса ўша-ўша кучли. Аввалги баҳсда посбонимиз қўпол хатоларга йўл қўйган эди. Шундан сўнг Рене Игита у билан яхши иш олиб борди. Бунинг самарасини баҳс давомида кўрдик, - дейди Рауль Канеда. - деб хабар бермоқда Stadion.uz нашри.


Бой америкаликлар бир йилда 163 миллиард доллар солиқ тўламаганлиги аниқланди\nАҚШ молия вазирлиги эълон қилган ҳисоботда АҚШнинг бир фоиз энг бой одамлари бир йилда 163 млрд доллар солиқ тўламагани маълум қилинди. The New York Times нашрининг ёзишича, бунга қарши чоралар кўрилмаса, унда солиқ тўланмаслигидан кўриладиган зарар яқин 10 йил ичида 7 триллион долларни ташкил этади.\nАҚШ президенти Жо Байден маъмурияти нопок солиқ тўловчиларга қарши кураш олиб бормоқда. Ҳукумат бу мақсадда АҚШ солиқ хизматига 80 млрд доллар ажратмоқчи. Ушбу маблағлар давлат ғазнасига солиқ тўламасликка имкон берувчи схемаларни аниқлаб, уларга чек қўйишда ёрдам берувчи ходимлар штатини кенгайтиришга сарфланади.\nҲисобот муаллифи Наташа Сариннинг таъкидлашича, солиқ хизмати бой америкаликларга нисбатан солиқ қонунчилигини тегишли равишда қўллаши учун минглаб варақ мураккаб солиқ декларацияларини расшифровка қила оладиган профессионалларни ёллаши лозим.\nБироқ республикачилар партияси ва бизнес-лобби вакиллари бу ғояга шубҳа билан қарашмоқда. Уларнинг фикрича, солиқ хизмати ваколатларини кенгайтиришга қаратилган чоралар фуқароларнинг шахсий ҳаётига дахл қилиш ҳисобланади.\nБайден иқтисодиётни қўллаб-қувватлаш бўйича 3,5 трлн долларлик чоралар пакетини қабул қилмоқчи. Ушбу режа бой америкаликлар ва йирик корхоналар учун солиқ қийматини ошириш ҳисобига амалга оширилмоқчи. Бироқ АҚШнинг амалдаги солиқ қонунчилигида бадавлат одамларга солиқдан қочиш имконини берувчи “туйнуклар” мавжуд. Улардан бири ҳаётни суғурталаш хусусий полислари бўлиб, бунда мижозлар киритган маблағларга солиқ солинмайди ва суғурта шартномаси муддати якунлангандан кейин ёки суғурта ҳолати юз берганда пуллар тўлиқ ҳажмда мижозга қайтарилади.\n11:46 / 19.10.2021\nГўшт, картошка ва музлатилган балиқни Ўзбекистонга олиб киришда солиқ имтиёзи берилади – Қонун лойиҳаси


Ўн олти йилдан буён Осиё қитъасида 1000 метр масофада энг яхши каноэчи деган номни сақлаб туриш осон иш эмас. Бу қанчалик машаққатни талаб қилишини ўша рекорд соҳибининг ўзигина ҳис этади. Бизни қувонтирадигани эса, бундай ном Ўзбекистон спортчисига тегишли.\nЯқинда Индонезия пойтахти Жакарта ҳамда Суматра оролидаги йирик шаҳарлардан бири Палембанг мезбонлик қилган XVIII Осиё ўйинларида ҳамюртимиз, каноэ афсонаси Вадим Меньков 1000 метрга каноэда эшкак эшиш бўйича яккалик баҳсларида маррага биринчи етиб бориб, мусобақа ғолиби бўлди. Бу спортчимиз учун Осиё ўйинларидаги тўртинчи олтин медаль бўлди. Бунгача у Доха (2006), Гуанчжоу (2010) ва Инчеон (2014) да ўтказилган Осиё ўйинларида ҳам биринчи ўринни эгаллаганди. Шу тариқа, Вадим бундай ноёб натижага эришган биринчи ўзбек спортчисига айланди.\nИкки карра жаҳон, бир неча карра Осиё чемпиони Вадим Меньков билан суҳбатимиз ана шу тарихий воқеа, қолаверса, эшкак эшиш спорти хусусида кечди.\n— Вадим, авваламбор, сизни ушбу юксак ғалаба билан табриклаймиз. Бунга эришиш осон кечмаган бўлса керак, ҳар ҳолда?\n— Тўғри айтдингиз. Бу олтинни қўлга киритиш ҳар қачонгидан мураккаб бўлди. Медаллар учун кураш муросасиз ва кескин руҳда ўтишини билардим. Бизда саралаш баҳслари ўтказилмади. Қитъанинг энг кучли каноэчилари Палембангга келганди. Шу боис стартга алоҳида тайёргарлик кўрдим. Ғалаба қозонсам, тўртта Осиё ўйинларида чемпионликка эришган ягона спортчига айланишимни билардим. Шунинг учун бор кучим билан ҳаракат қилдим. Вазифани уддалаганим қувончини таърифлаб беролмайман. Ушбу ютуқни оила аъзоларим, мураббийларим, халқимиз ва Президентимизга туҳфа қилдим. Мустақиллигимизнинг 27 йиллик байрамига муносиб совға бўлди, деб ўйлайман.\n— Билишимизча, финишга етиб келганингиз заҳоти сизга шифокорлар тиббий ёрдам кўрсатибди…\n— Пойга жуда ноқулай об-ҳаво шароитида ўтди. Палембангда кучли шамол эсиб турарди. Очиғи, буни кутмагандим. Боз устига, мен мусобақага нақд 15 килограммга озиб келгандим. Мана шу омиллар қўшимча оғирлик туғдирди. Марра чизиғига етиб келишга оз қолганда ўзимни ёмон ҳис эта бошладим. Ҳушимни йўқотиб қўймай деб, лабимни қаттиқ тишлаб турдим ҳам. Жон-жаҳд билан курашдим. «Вадим, ахир, бундай имконият қайта бўлмайди», дердим ичимда ўзимга.\nЯкунда биринчи бўлдим-у, бирдан ағанадим. Шифокорлар дарҳол келиб, қон босимимни ўлчашди. 190 га кўтарилиб кетибди. Менга сунъий кислород беришди, бутун танамга муз қўйишди. Шу пайтда ёнимга жамоамдан ташқари, рақиб каноэчилар ҳам келиб қўллаб-қувватлаб, далда бериб турди. Ҳатто баъзилари йиғлаб юборди. Уларнинг «Вадим, ҳаммаси яхши бўлади», қабилидаги гаплари қулоғимга чалинади. Тўғриси, мен бу ҳолатдан жуда таъсирландим. Пойгада рақиб, ҳаётда эса дўст эканимиздан мамнунман. Мана шундай куюнчаклик, эътибор туфайли бир зумда аҳволим яхшиланиб кетди.\n— Демак, эшкак эшишда битта медални қўлга киритиш спортчидан оғир меҳнат билан бирга, баъзан соғлиқни ҳам аямасликни талаб қиларкан-да?\n— Шамол мусобақа жараёнига халақит берди дедингиз. Шундай вақтда ёмғир ёғса-чи?\n— Йўқ, ёмғир таъсир қилмайди. Чунки у ҳаммага бирдек. Асосийси — шамол. У эшкак эшиш пайтида энг номаъқул ҳолат. Дейлик, сиз чап томондан эшкак эшасиз, шамол эса ўнг томондан эсяпти. Бу спортчининг суръатини бузади. Бундан ташқари, натижага эшкак эшувчининг вазни ҳам таъсир ўтказади: қанча енгил бўлса, шамолга бардош бериш шунча қийин кечади.\n— Сувнинг хусусияти-чи? Натижага дахл қиладими?\n— Албатта. Сабаби, сув майин ва оғир бўлади. Қолаверса, совуқ сувда қайиқ секин, илиқ сувда тезроқ юради.\n— Келинг, энди эшкак эшиш спортига кириб келишингиз хусусида тўхталсак. Сиз у билан ўн олти ёшдан бошлаб шуғулланишингизни эшитганмиз. Аслида бу кеч ҳисобланади. Шунга қарамай, бу спортни танладингиз ва катта-катта муваффақиятларга эришдингиз. Бунинг сабаби ва сири нимада?\n— Аслида болалигимдан спорт билан шуғулланаман. Футбол, бокс, таэквандо, оғир атлетика, эркин кураш каби тўгаракларга мунтазам қатнаганман. Уларнинг бири билан профессионал тарзда машғул бўлишим мумкин эди. Аммо ўша пайтлари турли сабаб билан бу ният амалга ошмаган. Масалан, мураббийлар уч-тўрт ой болалаларни шуғуллантирарди-ю, кейин бошқа жойга кетиб қоларди. Ёки ўзимнинг шароитим тўғри келмасди…\nОтам билан балиқ тутишга кўп борардик. Ўшанда мени кўлу дарёларда қайиқларда сузиб юраётган одамлар қизиқтириб қўйган. Мана шу ҳавас туфайли бора-бора эшкак эшиш спортига кириб келдим. Мураббийлар менинг ҳолатимни кўриб, ҳеч иккиланмай ишонч билдирган. Чунки мен жисмонан чиниққан, яхшигина спорт формасига эга эдим. Бу спортни танлаганимдан жуда фахрланаман.\n— Нима учун байдарка эмас, айнан каноэни танладингиз? Эшкак эшишнинг бу икки тури бир-биридан нимаси билан фарқланади?\n— Байдаркада эшкак эшиш нисбатан осон. Унда исталган киши оз бўлса-да, сузиб ўта олади. Каноэда бўлса вариантлар йўқ. У техник нуқтаи назардан мураккаброқ. Каноэни танлашимга балки ҳаётда доим қийинчиликларни енгиб ўтишни афзал билишим сабаб бўлгандир.\n— Эшкак эшиш билан шуғулланмоқчи бўлган киши қандай сифатларга эга бўлиши керак?\n— Куч, чидамлилик, ирода ва техникага урғу бериши лозим. Эшкак эшиш бир неча спорт тури элементларидан иборат. Шунинг учун спортчи яхши сузиши, тез югура ва штангани кўтара олиши лозим. Буларни керак бўлса, профессионал даражада уддалай билса, янада яхши.\n— Югуриш ҳам шунчалик муҳимми?\n— Четдан қараганда эшкак эшиш пайтида инсоннинг фақат гавда қисми ҳаракатлангандек туюлади. Лекин ундай эмас. Спортчининг ҳамма мушаклари «ишга солинади». Мисол учун, оёқлар мустаҳкам бўлмаса, томир тортишиб қолиши мумкин. Қонни «ҳайдаш» учун эса юрак соғлом ва бақувват бўлиши керак. Югуриш шунга хизмат қилади. У юрак фаолиятини, нафасни яхшилайди. Буни ўзингиз ҳам биласиз.\n— Оилангиз ҳақида қисқача сўзлаб берсангиз…\n— Икки қизнинг отасиман. Тўнғич қизим Ангелина бу йил мактабга борди. Арина эса тўрт ёшда. Иккалови ҳам қайиқда сузишни яхши кўради. Менга ҳозирдан тақлид қилишади.\n— Бундан чиқди улар спортга ошно бўлмоқда. Келажакда сизнинг касбингизни танлашса, бунга қандай қарайсиз?\n— Буни фақат қўллаб-қувватлайман. Спортчини спортчидан яхши тушунадиган одам бўлмаса керак.\n— Келгуси режаларингиз билан ўртоқлашсангиз?\n— Айни пайтда бизга ҳордиқ чиқариш учун бироз вақт берилган. Кейинги ойдан машғулотларни бошлаб юборамиз. Сўнг яна мусобақалар. Бош мақсадим эса, бу албатта, 2020 йили Токиода бўлиб ўтадиган навбатдаги ёзги Олимпия ўйинларида иштирок этиб, совриндорлар сафидан жой олишдир. Спортчилик фаолиятимда етишмаётган ягона медаль шу. Халқимиздан айнан тўрт йилликнинг энг нуфузли мусобақаси борасида қарздорман. Унга эришиш йўлида бор куч-ғайратимни аямайман. Зеро, бунинг учун бизда барча шароит етарли.\n16:05, 29.11.2018 ✔233\n16:05, 29.11.2018 ✔234\n16:04, 29.11.2018 ✔266\n✔ 233  16:05, 29.11.2018\n✔ 234  16:05, 29.11.2018\n✔ 266  16:04, 29.11.2018\n✔ 269  17:29, 22.11.2018\n✔ 213  17:28, 22.11.2018


Фавқулодда вазиятлар 07.09.2020 13:32\nБИРГАЛИКДА ЁНҒИНЛАРНИНГ ОЛДИНИ ОЛАЙЛИК\nЁнғин содир бўлган хонадон вайронага айланади, уйдан файз-барака ўчади. Кимнингдир бепарволиги оқибатида бир неча дақиқаларда катта ёнғин ҳосил бўлади. Уни бартараф этиш учун ёнғин ўчирувчилар ҳамиша шай бўлиб турадилар.\nБиз, ёнғин хавфсизлиги ходимлари барча фуқароларни оловдан тўғри фойдаланишга чақирамиз. Уйдан чиқиб кетаётганингизда электр ва газ ускуналарини ўчиришни унутманг. Айниқса, болаларни ёлғиз қолдирманг.\nАна шундагина кутилмаган кўнгилсизликларнинг олдини олган бўласиз. Асосийси ўзингиз ва яқинларингиз ҳаётини асрайсиз.\nЎзбекистон Республикаси Президенти Администрацияси биносида ЁХТТЭ 1-бўлинмаси Ёнғин назорати ва профилактикаси бўйича инспектори, лейтенант\nЁНҒИНГА БЕФАРҚ БЎЛМАНГ!\nЁнғин хавфсизлиги хизмати ходимлари томонидан жойларда ўтказилаётган учрашувларда ёнғинларнинг келиб чиқиш сабаблари ва оқибатлари кўргазмали суратлар орқали намойиш этилиб, кўплаб тадбирлар ўтказилмоқда. Бироқ ёнғинларнинг сони қисқараётгани йўқ. Айниқса, болалар иштирокида содир бўлаётган фожиа ва олов қурбони бўлаётган фарзандлар тақдири ташвишли ҳол.\nАгарда ҳар доимгидек сергак бўлиб, ёнғин хавфсизлиги қоидаларига риоя қилсак, муаммолар туғилишига йўл қўймаган бўламиз.\nЎзбекистон Республикаси Вазирлар Маҳкамаси аппарати Ҳукумат уйи биносидан фойдаланиш бошқармасида ва Хўжалик фаолияти бошқармасининг Автохўжалиги биносида ЁХТТЭБ Ёнғин назорати ва профилактикаси бўйича инспектори, капитан


Карантинда оилавий келишмовчиликлар ортиб боряпти деган фикр нотўғри - вазирлик\n14:50 / 25.04.2020\nКарантин даврида оилавий келишмовчиликлар ортиб боряпти, деган нуқтаи назар нотўғри. Аксинча, ушбу синовли кунлар оилалар, маҳаллаларда меҳр-оқибатни қайтарди, ҳамжиҳатлик, ўзаро дахлдорлик ҳисси ортди, дейди Саодат Боймирзаева.\nБугун, 25 апрель куни АОКА штабида бўлган брифингда Маҳалла ва оилани қўллаб-қувватлаш вазирлиги матбуот котиби Саодат Боймирзаева ажралишлар ҳолатига оид статистик маълумотларни берди.\n“Йил бошидан 7 857 оилавий ажралишлар рўйхатга олинди. 2020 йилда жами 49 811 та никоҳ ва 7 857 та ажралиш қайд этилган. Қайд этилган никоҳга нисбати (коэффициенти) – 15,8 фоиз. 2019 йилнинг мос даврига (8 019 та) нисбатан 162 тага камайган.\nЭнг салбий кўрсаткичлар Тошкент шаҳри (31,1 фоиз), Сирдарё (25,6 фоиз), Навоий (22,7 фоиз), Андижон (21,2 фоиз) ва Тошкент (20,2 фоиз) вилоятларига тўғри келмоқда. Ажримлар сабаби: оилавий келишмовчилик (50,5 фоиз), фарзандсизлик (16,3 фоиз), узоқ вақт бирга оила бўлиб яшамаслик (10 фоиз), миграция (2,8 фоиз), хиёнат (3,4 фоиз), бошқа сабаблар (17,0 фоиз)”, - деди Саодат Боймирзаева.\nМатбуот котиби карантин даврида оилавий келишмовчиликлар ортиб боряпти деган фикр нотўғри эканини таъкидлади.\n“Карантин даврида оилавий келишмовчиликлар ортиб боряпти, деган нуқтайи назар нотўғри. Аксинча, ушбу синовли кунлар оилалар, маҳаллаларда меҳр-оқибатни қайтарди, ҳамжиҳатлик, ўзаро дахлдорлик ҳисси ортди.\nҚолаверса, биз ўзбек халқида оғир кунларда бир бирини суяш, кечириш фазилати устувор. Қанча оилалар бизнинг жанжалимиз уйимиздан, юртимиздан баракани қочирмасин, оғир кунларни узайтирмасин деб ярашиб кетаётганига ўзимиз гувоҳмиз.\nҚандай вазият ва ҳолат бўлмасин, Маҳалла ва оилани қўллаб-қувватлаш вазирлиги оилаларда ижтимоий-маънавий муҳитни барқарорлаштириш, оилавий ажримларнинг олдини олишга қаратилган ишларни ҳеч қачон эътибордан четда қолдирмайди”, - деди Боймирзаева.


Ўзбекистонда атом электр станциясининг ишга туширилиши долзарб муаммолардан биридир\nЖаҳонда қайси мамлакатда аҳоли жон бошига ишлаб чиқариладиган электр энергия миқдори кўп бўлса, ўша мамлакат аҳолиси фаровон яшайди.\nАзиз ўқувчим! Рус олими академик Сергей Петрович шиорида инсоният фаровонлиги учун электр энергия асосий муаммолардан бири сифатида қаралмоқда.\n2020 йил куз ойларидаги совуқ иқлим Ўзбекистон аҳолисига анча қийинчиликлар туғдирганлиги тўғрисида оммавий ахборот воситалари орқали барчамиз огоҳ бўлдик. Агар биз Ўзбекистон аҳолиси жон бошига ишлаб чиқариладиган электр энергиясини оширишни мақсад қилиб қўяр эканмиз Ўзбекистон Республикасида 2018 йилда мамлакат атом энергетикасини умумий энергетика балансига киритиш, ундан камида 60 йил давомида хавфсиз фойдаланишни таъминлаган ҳолда республика ҳудудида атом электр станцияси барпо этишни назарда тутувчи Ядро-энергетика дастурини амалга оширишни жадаллаштириш зарур деб ўйлаймиз.\nБинобарин, шу сабаб Ўзбекистон Республикаси Президентининг 2019 йил 7 февралдаги “2019-2029 йилларда Ўзбекистон Республикасида атом энергетикасини ривожлантириш концепциясини тасдиқлаш тўғрисида”ги қарорини ижро этиш, шунингдек, Ўзбекистон Республикаси Ядро-энергетика дастурини атом энергиясидан хавфсиз фойдаланиш талабларига жавоб берадиган малакали кадрлар билан ўз вақтида ва тўлақонли таъминлаш мақсадга мувофиқ эканлигини эътиборга олган ҳолда Ўзбекистон миллий университетида ва Ўзбекистон Фанлар академияси Ядро физикаси институти маъмурияти билан биргаликда президентимиз қарорини амалга ошириш учун чоралар кўрилмоқда.\nПрезидентимиз Шавкат Мирзиёевнинг Олий Мажлисга Мурожаатномасида “...Агар тарихга назар ташлайдиган бўлсак, дунёдаги деярли барча кашфиёт ва технологияларни яратишда физика фани фундаментал асос бўлганини кўрамиз. Физика қонуниятларини чуқур эгалламасдан туриб, машинасозлик, электротехника, IT, сув ва энергияни тежайдиган технологиялар каби бугун замон талаб қилаётган соҳаларда натижага эришиб бўлмайди”, деб мурожаат қилди.\nЎтган асрнинг 30-йилларида уранни нейтронлар таъсирида иккига бўлиниши ва бу жараён энергияни ажралиб чиқиши билан боғлиқ бўлгани учун илмий-тадқиқот марказларида ишлайдиган физик олимлар ва муҳандислар ушбу энергияни жиловлаш учун тадқиқот ишлари олиб бордилар. Уран ядроси бўлинишидаги нейтронларнинг энергиясини пасайтириш учун графит қулай материал эканлиги аниқланди. Ниҳоят 1942 йилда Америкада ядро реактори италиялик олим Энрико Ферми раҳбарлигида ишга туширилди.\nЯдро реакторида кечадиган занжирли реакцияда ҳосил бўлган нейтронлар оқимини меъёридан ортиқ юзага келмаслигини махсус нейтрон ютадиган материаллар ҳисобига назорат қилинади. Тадқиқотчи физикларни реактор қарида уран-238 изотопининг нейтронни ушлаб қолиши ҳисобига юзага келадиган плутоний-239 изотопининг физик хусусиятлари қизиқтириб қолди. Ушбу изотопнинг физик хусусияти худди уран-235 изотопга ўхшаш нейтронлар таъсирида занжирли реакцияни юзага келтирар экан. Шу сабаб, ядро реактор маҳсули бўлган плутонийни химиявий йўл билан ажратиб олиш ва ундан атом бомбаси яратиш учун Америка ҳарбий ходимлари катта маблағ сарфладилар. Биз тарихдан Нагасаки ва Хиросима шаҳарларига АҚШ ҳарбий кучлари томонидан ташланган плутоний бомбаси тўғрисида эшитганмиз.\nБутун жаҳон олимлари ушбу қирғинбарот қуролни яратгандан кўра занжирли реакцияда ажралиб чиқадиган энергиядан тинчлик мақсадида фойдаланиш, инсоният фаровонлигига кўпроқ фойда келтириши тўғрисида илмий анжуманга тўпланишни зарур деб топдилар. Ниҳоят, 1955 йил августида Женева шаҳрида бўлиб ўтган атом энергиясидан тинчлик мақсадларида фойдаланиш бўйича ўтказилган биринчи Халқаро илмий-техник конференцияда ядро энергетикаси энергия ишлаб чиқаришнинг янги йўналиши сифатида тан олинди ва бу билан ядро энергиясидан тинчлик мақсадларида фойдаланишдаги Халқаро ҳамкорлик бошланди.\nЯдро реакторларининг тузилиши ва ишлаш тамойиллари турлича ва жуда мураккаб бўлиб, ундан керакли мақсадларда фойдаланиш учун унинг ҳар бир қисми ниҳоятда катта аниқлик билан тайёрлаш талаб этилади. Масалан, бошқарилувчи ядро реакциясини амалга ошириш ва унинг хавфсиз давомий ишлашини таъминлаш учун ишловчи асбоблардаги четланишлар 10-8 дан ошмаслиги керак. Бу эса АЭС ва ядро реакторлари устида меҳнат қилаётган олимлар, конструкторлар ва муҳандислардан нечоғли чуқур билим ва малака талаб этилишини кўрсатади. Атом ядросининг энергиясидан тинчлик мақсадларда фойдаланиш юзасидан собиқ СССР давлатининг физик олимлари томонидан олиб борилган илмий тадқиқот ишлари ҳам таҳсинга лойиқ.\nБугунги кунда ядро энергетикаси инсониятни дунёда ишлаб чиқарилаётган электр энергиясининг 20-25 фоизи билан таъминлайди. Фан ва технологиянинг бугунги кундаги янгиликлари ва имкониятларига асосланган ҳолда олимлар яқин ўн йилларда атом энергияси қулай ва экологик жиҳатдан нисбатан тоза бўлган асосий энергия манбаи бўлиб хизмат қилиши мумкинлигини тасдиқлашмоқда. Тинчлик мақсадларидаги атом энергия блокларининг қурилиши янги технологияларни яратиш, мамлакатнинг янги ва тезкор ривожланиш босқичига ўтишидаги имкониятларнинг ошишига олиб келади. Буни Америка ва Европанинг ривожланган давлатлари мисолида кўришимиз мумкин. Шу нуқтаи назардан, ядро энергетикасидан фойдаланиш мақсадларига тор доирада қарамаслик лозим.\nҲозирги кунда инсониятнинг энергияга, унинг қай турда бўлишига қарамасдан, эҳтиёжи жуда тез суратларда ошиб бораётганлиги ҳеч кимга сир эмас. Аммо жамият учун бугунги кунда ҳам уч омил муҳимдир: олинаётган энергиянинг таннархи ва энергия манбаининг атроф-муҳит экологияси учун зарарсизлиги, энергия манбаининг хавфсизлиги ва қанчалик самарали эканлиги, энергия таъминотининг узлуксизлиги ва давомийлиги. Атом энергетикаси бу уч омилга ҳам қониқарли тарзда жавоб бера олади. Масалан, АЭС ишлаб турганда атмосферага чиқарилувчи углерод миқдори бошқа энергия манбаларига (кўмир ёки газда ишловчи) нисбатан олганда жуда кам. Атроф-муҳитга тарқалаётган радиоактив изотоплар миқдори, радиоактив чиқиндилар халқаро меъёрларга тўлиқ мос келиши керак.\nХомашё вазнининг кичиклиги атом электр станцияси ишлаб чиқарувчи энергиянинг таннархини бир неча ўн йиллар давомида, мутаносиб тарзда, деярли бир хил ушлаб туриш имконини беради. Катта қувватли АЭСларнинг ишлаш муддатини, уларнинг ресурсларини алмаштириб туриш билан 60 йилдан 100 йилгача етказиш мумкин. Кўпгина давлатлар энергетика вазирликларининг муаммоларнинг бу тарздаги ечимлари тўғрисидаги қарорлари юқоридаги фикрлар билан мос тушади. Масалан, Франция ҳукумати муқобил энергия манбаларини ривожлантириш билан бир қаторда мамлакат энергия таъминотининг камида 75 фоизини АЭСлар зиммасига қолдирмоқда. Шу сабабли бу мамлакатда электр энергиясининг таннархи Европадаги бошқа давлатларга нисбатан энг паст кўрсаткичга эга. Бирлашган Араб Амирликлари атом энергияси бош директори Муҳаммад ал-Ҳаммади фикрича, мамлакат электр энергияси таъминотининг 25фоизини АЭСлар ташкил этиши керак.\nБу эса атмосферага 3 миллион тонна углерод диоксиди чиқиб кетишининг олдини олади. Беларусда қурилуви АЭС мамлакатни электр энергияси истеъмолининг учдан бир қисми билан таъминлайди. Республика энергетика вазири В.Каранкевичнинг айтишича, атом энергияси маориф сифатини ошириш, илмий-техник потенциални ривожлантириш, янги ишлаб чиқариш корхоналарининг пайдо бўлиши, транспортда ва аҳоли яшаш уйларини иситиш тармоқларида электр энергиясидан фойдаланишнинг янги соҳаларини очишга ҳамда ривожлантиришга имконият яратади.\nДунёда саноатнинг ривожланиши туфайли яқин йилларда электр энергиясига бўлган талаб ниҳоятда ортиб кетиши башорат қилинмоқда. Дунёда етарли энергия балансини таъминлаш, иқлим ўзгаришларини юмшатиш каби мураккаб масалаларнинг ечимларидан бири ишга туширилаётган ядро қувватларини оширишдан иборатдир.\n2019 йилнинг ўрталарига келиб дунёда фаолиятда бўлган ядро энергоблокларининг сони 453 тага етди. Дунё бўйича АЭСларда ишлаб чиқарилаётган электр энергиясининг ярми АҚШ ва Франция давлатларига тўғри келади. Бугунги кунда ишлаб турган ядро реакторларининг ўртача ёши 28 йил бўлиб, Швецарияда 52 йилдан буён ишлаб турган реактор ҳам бор. Бугунги кунда Россиянинг «Росатом» давлат корпорацияси Туркия, Покистон, Ҳиндистон, Венгрия, Словакия, Миср мамлакатларида, жумладан, Ўзбекистонда ҳам АЭС қуриш ишларини олиб бормоқда.\nАЭСларнинг экологик жиҳатдан ягона камчилиги турбина конденсаторларини совитиш учун сувни кўп истеъмол қилишидир. Бироқ, замонавий атом электр станцияларида асосан сунъий ҳосил қилинган сув омборлари ёки сув минораларидан фойдаланилади. Бундан ташқари, АЭСнинг бир қисм иссиқлигидан аҳоли яшовчи хонадонларни, корхоналарни иситишда фойдаланиш мумкин. Бу эса иссиқликнинг бесамар йўқотилишини камайтиради.\nҲозирги кунда ҳам АЭСларнинг фойдали иш коэффициентларини ҳамда хавфсизлигини ошириш мақсадида янги авлод ядро реакторларининг халқаро лойиҳалари ишлаб чиқилмоқда ва тажриба синовдан ўтказилмоқда.\n2018 йил 20 июлда ядро физикаси соҳасида юқори малакали ходимларни тайёрлаш мақсадида Тошкентда Москва муҳандислик физика институтининг филиали очилди. Ўзбекистон АЭС қурилиши учун Жиззах вилояти Фориш туманидаги «Тузкон» кўли атрофи танланди.\nЎзбекистонда АЭС қурилиши иқтисодий самара беради. Ҳисоб-китобларга кўра АЭСнинг қурилиб ишга туширилиши бир йилда 3,7 миллиард кубометр газни тежаш имконини беради. Бу жуда катта кўрсаткич. Чунки табиий газнинг иқтисод қилиниши ички истеъмолни қоплашдан ташқари газ экспорти салоҳиятини ҳам оширади. АЭС мамлакат электр энергиясига бўлган талабининг 15 фоизини тўлдиради. Бундан ташқари, АЭС қурилиши учун киритилган 1 доллар бюджетга 1,4 доллар, ялпи ички даромадга 4,3 доллар фойда келтиради.\nЎзбекистоннинг электр энергиясига бўлган талаби, бугунги кунда 69 млрд кВт/соат. Унинг деярли 85 фоизи табиий газ ва кўмир билан ишловчи ИЭСлардан, 15 фоизи ГЭСлардан олинади. Электр энергияси ишлаб чиқариш учун 16,5 млрд/куб метр табиий газ, 86 минг тонна мазут, 2,3 миллион тонна кўмир ишлатилади. Аҳоли сонининг ошиб бориш билан биргаликда электр энергиясига бўлган талаб ҳам ошиб бормоқда. Шу сабабли ҳам Ўзбекистонда АЭСнинг қурилиши энергетика балансидаги углеводород ҳиссасини камайтиришнинг ягона йўлидир. Қуёш ва шамол энергиясидан фойдаланиш ривожланиб ва жадаллик билан ўсиб бораётган ишлаб чиқаришни етарлича таъминлай олмайди.\nЎзбекистон уран захираси бўйича дунёда етакчи – 9 ўринда туради. Бу эса АЭС ишга туширилгандан уни ядро ёнилғиси билан қийнчиликсиз таъминлаб туриш имконини беради.\nБугунги кунда Ўзбекистонда атом энергиясидан фойдаланиш хавфсизлигини таъминлаш бўйича қонуний базани яратиш устида ишлар жадал кетмоқда. Тузкон кўли атрофидаги майдонда зарур тадқиқот ишлари бошлаб юборилди. Муҳандислик ишлари ва тадқиқотларда ўзбекистонлик ва россиялик мутахассислардан ташқари халқаро экспертлар ҳам иштирок этишмоқда. Асосий вазифа – АЭС бунёд этилувчи майдоннинг хавфсизликни таъминлаш бўйича МАГАТЭнинг барча талаб нормаларига тўлиқ жавоб беришидир.\nЎзбекистон ФА Ядро физикаси институти ўзининг 60 йилдан зиёд фаолияти давомида ядро физикаси ва ядровий технологиялар соҳасида дунё илмий ҳамжамияти томонидан тан олинган йирик тадқиқот марказига айланган. Ўзбекистон атом энергиясидан тинчлик йўлида фойдаланиш соҳасида илмий базага эга. Хусусан, республикамизда тадқиқотлар ядро реакторидан фойдаланган ҳолда илмий изланишлар 1959 йилдан бери олиб борилмоқда. Атом энергетикасини ривожлантириш бўйича халқаро тажрибани ҳамда Халқаро атом энергияси агентлиги тавсияларини ҳисобга олган ҳолда атом энергиясидан фойдаланиш соҳасида малакали кадрларни тайёрлаш миллий ядровий инфратузилманинг ғоят муҳим элементларидан бири ҳисобланади.\nЎзбекистон Атом энергетикаси вазирлиги томонидан ишлаб чиқилган дастур айнан шу масалаларни босқичма-босқич амалга оширишга мўлжалланган.


1. Рамазон – ифтор ойи эмас\nРамазон ойи – дунё неъматлари қўлида бўлатуриб, Роббининг буйруғига биноан емай, ичмай, шаҳватларини тийиш билан сабр имтиҳонида муваффақият қозонишга ғайрат қилган мўминларнинг ойидир. Дабдабали исроф шоусига айланган ифтор дастурхонлари Раббоний васфдан бенасиб дастурхонлардир. Бир соат кейин ўқиладиган таровиҳ намозининг қийинлашишига олиб борган ифтор дастурхони Рамазонга оид эмасдир. Рамазондан олдин ҳам макруҳ бўлган исрофли бозор-ўчарларни Рамазон соясида мубоҳ қилиб олиш хатодир. Рамазон очлик тарбияси экан, уни очлик адабиётига айлантиролмаймиз. Куни кеча ароқ ичиш бемалол бўлган меҳмонхоналарда бугун ифтор дастурхонларининг ёзилиши, камига унинг “Аллоҳ розилиги учун ифтор бериш”, деб номланиши кулгулидир. Мусулмонлар дастурхонларига эгалик қилишлари лозим. Ичилиб-ичилмаслиги, ейилиб-ейилмаслиги шубҳали бўлган нарсалар ўрин олган ифтор дастурхонига қандай ўтириш мумкин?\nИфторларимиз “кимлар”нингдир чўнтакларини тўлдиришига сабаб бўлмасидан, Рамазон кунида овқатланмоқ миқдорича ундан узоқ турмоқ ва бунга ҳаракат қилмоқ керак.\nБизнинг ифторга бўлган эътиборимиз саҳарликдадир. Рўзанинг бошланиши саҳарлик, тугаши ифторликдир. Рўзанинг тугаши бўлган ифторга қаратилган эътибор, боши бўлган саҳарликка қаратилмаса, бу яхшилик аломати эмас. Рўза ойи бўлган Рамазон, ифтор ойига айлантирилмаслиги даркор. Ҳатто “ифтор” сўзининг маъноси ҳам нотўғри қўлланилмоқдадир. Ифтор (тўйгунича ейиш эмас) фақат “оғизни очиш” демакдир.\n2. Рамазон – исроф ойи эмас\nШубҳасиз, мол билан вақт исрофи ҳеч қачон хуш кўрилмайди. Рамазон ойида эса мол ҳамда вақт исрофига йўл қўйиш асло мумкин эмас. Истеъмол қилинмасдан ташланган егуликлар, бир кўришиб ҳол-аҳвол сўрашиш баҳонаси билан ўктазиб юборилган соатлар, умрлар Рамазоннинг пучга чиққанининг нишонанасидир. Овқатланиш вақтининг икки баравар камайишига қарамай, ошхона харажатларининг ортиши нимадан дарак бериши мумкин?\n3. Рамазон – асабийлашиш ойи эмас\nРўзани бузувчи егулик-ичгуликлар сингари сўзлар ҳам тийилишимиз керак бўлган рўйхатдан ўрин олиши шарт.\nРамазон фақатгина очликка эмас, нафсга оғир келган барча нарсаларга чидамли бўлиш ойидир. Тилга, қўлга, кўзга, ҳамёнга эгалик қила олиш ойидир. Гапиролган ҳолда гапирмаслик, еёлган ҳолда емаганчалик муҳимдир.\n4. Рамазон – саёҳат ойи эмас\n5. Рамазон ўн икки ой эмас, бор-йўғи бир ойгинадир\nРамазоннинг илк кунларини ҳаяжон билан бошлаб, ҳали ҳайит келмасидан ярмига келиб ташлаб юбормоқ, (савоб ишларда) секинлашмоқ, ибодатларни ва узоқ туриш лозим бўлган нарсаларни поймол қилмоқ энг камида ишни бошлаб, охирига етказмаслик ҳисобланади. Рамазоннинг охириги кунларида бўшашмоқ, бозор-ўчар сингари бирор мақсад билан бўлса-да, шайтоннинг кескин тузоқлари қўйилган бозорларда бу муборак соатларни сарфламоқ, кейинчалик афсус-надомат қилинадиган хатолардир. “Болажонлар учун ҳайитлик” номи остида катталарнинг ўзлари учун байрамга сарф-харажат қилиши яхшими?!\n6. Бўшашган намоз – намоз эмас\nТаровиҳнинг дастлабки кунларида чиройли бажариб, Рамазон ойида кўп намоз қилинади дея охирига бориб, намознинг (қироат, рукуъ, сажда, қаъда, хотиржамлик каби) асосий қуроллари бўшаштирилмаслиги керак. Рамазон мўмин учун аҳамияти юксак бир ой бўлса, унинг ибодатларга қараган кўзи, азонни эшитган қулоғи, ўқиган тили бу аҳамиятга кўра кўриши, эшитиши ва гапириши лозим.\n7. Қадр кечаси – имконият ўйини эмас\nДастлаб Қадр кечасини бир кунга чекладилар. Ҳолбуки, у Рамазон ичида яширилган бир хазина эди. Кейин эса ўша кечани одамлар ўзларича ўйлаб топган маросим ва “ибодат” ниқобли намойишлар орқали асарини ҳам қолдирмадилар. Қадр кечаси бир имконият ўйинига айланди-қолди. Бир дона ширин тешиккулча тарқатиш билан беэътибор ўтказиб юбориладиган бўлди. Эртанги кунга таъсири бўлмаган, фақат ўтмишнинг муваффақиятли қилиб кўрсатилишига ишонилган бир “қадр кечаси” ишлаб чиқилди. Ҳатто Қадр кечасининг мусиқаси ҳам ижод қилинадиган ҳолга келиб қолди...\n8. Рамазон – жиҳозлар орқали Қуръон ўқиттириладиган ой эмас\nРамазон мусулмонлар учун Қуръон ойидир. Ҳақиқий маънода Қуръон ойидир. Турли технологик жиҳозларга юкланган Қуръон сураларини эшитиш билан Қуръон тинглаган, яъни Рамазонга ярашган бир иш қилган бўлмаймиз. Қуръон кимга нозил бўлган бўлса, уни у ўқиши лозим. Қуръон инсонга нозил қилинган китобдир. Уни ўқиб, тинглашни инсон амалидан чиқарган татбиқотлар билан Қуръон ўқилган ҳисобланмайди.\nТижорийлаштирилмаган мажлисларда Қуръон ўқиб, тинглаш савиясига эришмоқ лозим.\nҚанча Қуръон, шунча Рамазон!\nУ ҳолда Рамазон ойида алоҳида Қуръон ўқишга, англашга ғайрат қилмоғимиз лозим.\nРасулуллоҳ соллаллоҳу алайҳи ва салламнинг бу ойда Қуръон ўқишни кўпайтирганларига қаралса, биз ҳам Қуръонни кўп ўқишимиз керак бўлади.\nҲар кун эрталаб ва кечқурун маълум миқдор(масалан, ўн саҳифа)ни мунтазам ўқишимиз муносиб бўлади. Қироатимиз имкон борича овозли бўлсин. Аҳли оиламизда тинглаш имкони бўлса, улар ҳам тингласинлар. Бундан ташқари уларнинг ҳам Қуръон ўқишларини таъминлашимиз даркор.\nҚуръонни эшитиш ҳам худди ўқиганчалик савобли ибодат ҳисобланади. Чиройли ўқиган қорини тинглашимиз айрича савобдир.\nҚуръон ўқишдаги суннат, овозни чиқариб, маъносини билмаган тақдирда ҳам унинг теранр маъноларини тафаккур қилишга уриниб, маҳзун ҳолатда ўқишликдир.\nШунингдек, Қуръон ўқиганда фаришталарнинг ўқиган ҳарфларимизни битта-битта ҳисоблаб, ҳар бири учун савоб ёзиб боришларини англаган ҳолда ўқишимиз керак.\n9. Закот – Рамазон ибодати эмас\nМусулмонлар янада кўпроқ савоб олиш мақсадида закотларини Рамазон ойида беришга ҳаракат қиладилар. Бу аслида, тўғри. Лекин Рамазон ойида закот бериш билан чекланиб, бошқа бирон-бир садақа бермаслик, садақа бўладиган ишлардан йироқ бўлиш – савоб имкониятини қўлдан бой беришдир. Бахилликдан узоқлашиш учун қулай бир фурсат бўлган Рамазонни шу боис ҳам нотўғри тушунмаслик керак.\nЗакот, садақа, зикр, илм, ибодат бизнинг йўл кўрсатувчи ишоратларимиздир.\nРамазон учган қуш мисоли хайр-эҳсонлар фурсатидир\nРамазонда садақа бериш ва саховатпешалик, Исломга хизмат чексиз даражада бўлиши лозим. Бирни мингга, мингни миллионга кўпайтириб олувчи Аллоҳ таоло эканини билган ҳолда садақа йўлларида елиб-югурмоқ керак...\n10. Рамазон – кўнгилхушлик ойи эмас\nУммати Муҳаммаднинг энг бебаҳо қадриятларидан бири бўлган Рамазон рўзаси, сиёсий ва тижорий мақсадларини қурол қилиб, “Рамазон кўнгилхушлиги”ни ишлаб чиққанлар, ғафлатлари боис бу каби ташкилий ишларга қўшилганлар, Исломий қадриятларнинг мусаффолигини бузишдек улканр гуноҳга қўл урган ҳисобланадилар.\nЎқилаётган газетадан тортиб, кўрилаётган телевизор, эшитилаётган радиога қадар бизни кимлар нималар билан машғул этаётганини англаб, ажратиб олишимиз шарт.\nРамазон – кўзёшлар ойидир\nПайғамбар алайҳиссалоту вассалом шундай қилдилар. У зот алайҳиссаломнинг саҳобалари, уларнинг йўлларидан борганлар кўзёш тўкдилар. Улар кўнгилхушлик қилмадилар, абадий ҳаётларини ўйлаб, маҳзун ўтдилар...\nРамазоннинг (рисоладагидек) бир куни:\n– Бомдод намози мутлақо масжидда жамоат билан ўқилади. Иложи бўлса, намоздан кейин ишроқ вақти (қуёш чиққандан 20-25 дақиқа кейин)гача кутилиб, кейин икки ракаат намоз ўқилади ва уйга ёки ишга кетилади. Бу орада (бомдоддан ишроқ вақтигача) тонгги зикрлар ўқилади ва Қуръон қироат қилинади (сўнг ишини орқага сурмайдиган миқдорда қисқа вақт ухласа, бўлади).\n– Уйга ва ишга кетиш асносида йўлда кўз, қулоқ ва тилнинг манҳиётлари-қайтариқларига эътибор беради. Қуръондан ёд билган жойларини ўқийди.\n– Намозлар мутлақо масжидда ўқилади. Азондан олдин таҳорат олинади, суннат намозларга аҳамият берилади.\n– Барча бўш вақтлар зикр ёки Қуръон ўқиш билан ўтказилади. Зинапоя одимларини ҳам тасбеҳ қилинади (яъни ҳар бир одимда тасбеҳ айтади).\n– Оила аъзоларидан бири ошхона ва шунга ўхшаш уй юмушларида вақтининг аксарият қисмини ўтказмаслиги учун уларга ёрдамлашиладики, уларда ҳам ибодат ва зикр учун вақт қолсин. Овқат пиширган ва идиш-товоқ ювган аёл ҳам зикрсиз қолмасин, Қуръондан ёд билган жойларини ўқисин.\n– Ифтор вақти ҳаяжон билан кутилади. Бу дамлар болажонлар учун жозибадор ҳолатга келтирилади. Ифторга бир неча дақиқалар қолганда дуонинг энг залворли эшиклари очилгани сабаб дуо қилишга ўтилади. Оила аъзолари дуога “омин” деб турадилар. Ифтор қилинар-қилинмас шом намози ўқилади. Ифтор сабабли шом намози вақти чиқиб кетмаслигига эътибор берилади.\n– Таровиҳ учун алоҳида тайёргарлик кўрилади. Тўйга кетаётгандай таровиҳга борилади. Уйдан таровиҳга кузатилаётган киши шаҳодатга кузатилаётгандек кузатилади. Дуо қилиши талаб қилинади.\n– Таровиҳдан олдин ва кейин мўминлар орасидаги муҳаббатни орттирувчи суҳбатларга қатнашиши мумкин. Бу суҳбат ғийбат, чақимчилик, беҳуда гаплар бўлмаган суҳбат бўлиши керак.\n– Таровиҳдан сўнг уй ичида қолмоқ энг яхшисидир. Саҳарликка осон тура олиш учун уйқуни қочирадиган таому ичимликлардан сақланиш керак.\n– Саҳарликка албатта, турилади. Оила аъзолари ҳам турғизилади. Чиройли саҳарлик дастурхони тайёрлашда барака бор бўлиб, рўзанинг ҳам фазилатини оширади. Саҳарлик дастурхонини дуо дастурхонига айлантириш гўзал ҳамда мукаммал иш бўлади.\n– Саҳарликдан кейин вақт қолган бўлса, таҳажжуд намозини ўқиш мумкин.\n– Бомдод намозини ўқимасдан олдин ухламасликка аҳамият бериш керак. Бомдод намозига жамоатга чиқиш керак.\n– Ҳар дуода Рамазон ойида қилган ибодатларининг қабул қилинишини ва кейинги Рамазонга саломат етиштиришини Аллоҳ таолодан сўраш лозим.\nБиринчи: Рўза инсон танаси учун саломатлик бўлиб, ..\nМашҳур ҳинд олими, ҳанафий тадқиқотчиларидан бири ..\n“Албатта мен Раҳмон (розилиги) учун рўза тутишни н..\nМана, муборак Рамазон ойнинг бир неча кунларини ҳа..\nИбн Ҳассосийядан (розияллоҳу анҳу) ривоят қилинган..


hidoyat.uz – “Мовароуннаҳр” нашриётининг сайти - Cўзингни авайла – узаяр ёшинг\nCўзингни авайла – узаяр ёшинг\nҚариялар билан суҳбатлашсангиз, ёшларга ҳавас қилишади: "Бизнинг давримизда бунақа имкониятлар бўлмаган-да..." дейишади. Айни чоқда, тилимиз сийқалашиб, ёшларда нутқ маданияти йўқолиб бораётганидан ташвиш билдиришади.\nЧиндан ҳам интернет, радио, телевидение, сон-саноқсиз компютер ўйинлари, чет эл филмлари таъсир этибми, ёшларнинг нутқи, муомала одобида салбий ҳолатлар кузатиляпти. Ўзбек тили мафтункорлигини, балоғату фасоҳатини йўқотиб бораётгандай. Айрим ёшларнинг суҳбатларига қулоқ тутинг, айтаётган гаплари қанчалик маъносиз ва, энг ёмони, хунук ибораларга тўла эканини биласиз. Бундай болалар ота-она, қўни-қўшни, қариндош-уруғ, ўқитувчилар билан қанақа гаплашар экан? Ўртадан суҳбат одоби кўтарилса, ота-онани ва яқинларни битта сўз билан хафа қилиб қўйиш ҳеч гап эмас. Кўча-кўйда атрофдагиларга бемалол ҳурматсизлик қилиш, бундан ҳатто хижолат ҳам чекилмаслиги... яхши эмас.\nЭнг хавотирлиси, ўқувчи ва талабалар билан устозлар ўртасидаги муносабатларда муомала одобининг йўқолиб бораётгани. Буларнинг асосий сабаби зарарли ва кераксиз ахборотларнинг турли йўллар билан кириб келиши ҳамда одамларнинг тобора кам китоб ўқиётганида, деб биламан. Истаган маълумотни интернетдан топишга вақт топамиз, туну кун радио-телевединиени эшитамиз-кўрамиз, дунё хабарларини билишга тиришамиз, аммо китоб ўқишга, газета-журнал варақлашга вақт тиғизлик қилади. Китоб ўқиш нутқ равонлигини оширади, фикр доирасини кенграйтиради, ахлоқимизни гўзаллаштиради. Ҳазрати Алишер Навоий сўз қадрини бениҳоя улуғлаб, бундай ёзади:\nСўздирки, нишон берурўликка жондин,\nСўздирки, берар жонга хабар жонондин.\nЮсуф Хос Ҳожиб равон нутқ тузишга ҳамда тил ва сўзни авайлашга, оғзига келган сўзни ўйлаб гапиришга чақиради:\nОртиқ сўз қилади бу бошни эгик,\nТилингни авайла –омондир бошинг,\nСўзингни авайла –узаяр ёшинг.


«Менинг исмим Хўжа» фильми инглиз тилида дубляж қилинди | Қозоғистон янгиликлари: Сўнгги хабарлар «Kazakh TV» каналида | Kazakh TV\nАбдулла Қарсақбаевнинг машҳур “Менинг исмим Хўжа” фильми қаҳрамонлари инглиз тилида гапира бошлади. Шекспир тилида тўлиқ дубляж қилинган кинокартина хорижий аудиторияни Қозоғистон кинематографияси билан таништириш мақсадида Буюк Британияда тақдим этилди.\nТашкилотчилар айтишича, фильм ижодкорлари Лондондаги Ромфорд фестивалига таклиф қилингач, уни инглиз тилига дубляж қилиш ғояси туғилган. Лойиҳада Алматидаги хорижий мактаб ўқитувчилари иштирок этди. Улар барчаси актёрлик тажрибасига эга.\nМАЙРА ҚАРСАҚБАЕВА, ДИСТРИБЬЮТОР:\n- Дубляж ишларида 17 одам иштирок этди. Ўқитувчи муаллимга, болалар эса ўқувчиларга овоз берди. Шу билан бирга, уларнинг 70-80 фоизи – инглизлар, асосан Британия талаффузида сўзлаган.\nБердибек Сўқпақбаевнинг Хўжа исмли 12 ёшли бола ҳақидаги қиссаси асосида ишланган фильм Британия аҳлига маъқул келди. Киноасар орқали улар Совет даври ва пионерлар ҳақида маълумот олишга муваффақ бўлишди. Томошадан сўнг санъатсеварлар дубляж актёрлари билан учрашди.\nЖУЛИ ТАЙЛОР, ТОМОШАБИН:\n- Фильм мен учун айниқса қизиқ бўлди. У мен туғилганимдан кейин олинган. Мен 1962 йилда туғилганман. Шунинг учун ҳам ўша давр бошқа мамлакатда қандай кечганини кузатиш қизиқарли. Биздаги «Just William» (Джаст Уильям) филмида ҳам шунга ўхшаш қаҳрамон бор.\n- Одатда болалар учун фильмлар енгил бўлади. Аммо бу картина мазмуни мураккаб ва чуқур. Айнан шу боис ҳам асар Қозоғистон аҳли учун севимли бўлса керак.\n“Менинг исмим Хўжа” фильми эндиликда инглиз тилли давлатлардаги ретро-фестивалларга йўл олади. Бундан ташқари, уни Нур-Султон ва Алмати кинотеатрларида намойиш этиш режалаштирилган.\nлондонфильминглиз тилиАбдулла Қарсақбаев“Менинг исмим Хўжа”Буюк БританияРомфорд фестивали


«ЭРУДИТ СПОРТ» - ФУТБОЛ ВА СПОРТ ЯНГИЛИКЛАРИ! | CITIUS, ALTIUS, FORTIUS!\n«ХОЛОКОСТ» — БРАЗИЛИЯНИНГ ЭНГ ШАРМАНДАЛИ МАҒЛУБИЯТИ\nЖаҳон Чемпионати бошланишига 16 кун қолди. Ҳар диомгидек Россиядаги Мундиалда ҳам Бразилия ва Германия ғолиблик учун асосий даъвогарлардан деб қаралмоқда. Бу жамоаларнинг ўтган ЖЧдаги ўйини кўпчиликнинг ёдида бўлса керак. 2014 йил Бразилияда ўтказилган Жаҳон Кубогида…\nЭртага Киевда Европа Чемпионлар Лигасининг финал баҳси ўтказилади. Мадриднинг «Реал» клуби кетма-кет учинчи марта Европанинг энг нуфузли совринини қўлга киритиш учун Англиянинг «Ливерпуль» клубига қарши баҳслашади. Икки тарихи буюк жамоанинг финалда тўқнаш келишини мавсум аввалида…\n«АРСEНАЛ» ЧЎҚҚИГА КЎТАРИЛОЛМАГАН ФИНАЛ\nАрсен Венгер «Арсенал»дан кетди. У билан бирга клубнинг бутун бошли бир даври ортда қолди. Кўпчилик франциялик мураббийнинг Англияда чемпион бўлолмаётганини мазах қилади, лекин унутмаслик керакки, “Арсенал” Венгер билан уч марта Премьер-Лигада зафар қучган. 2006 йилда…\nОлий Лига, Ўзбек спорти 25.05.2018\nЯнгича форматда ўтаётган ва Суперлига номини олган Ўзбекистон чемпионатининг биринчи давра ўйинлари якунига етди. Олдинги мусобақалардан фарқли бу гал биринчи давра тугагандан кейин жамоаларга таътил берилмайди ва улар ўйинларни давом эттиришади. Бироқ ортда қолган ўйинлар…\n«Кристал Пэлас» мавсум аввалида кетма-кет 6 та мағлубиятдан кейин бош мураббий Франк Де Бурни ишдан бўшатди. Англияга келиб фақат гапиришдан бошқаси қўлидан келмаган Де Бур ўрнига Англия терма жамоасининг собиқ устози Рой Ходжсон бош мураббий…\n«РEАЛ» «ЭНФИЛД»ДА 4 ТА ГОЛ ЎТКАЗГАН ЎЙИН\nАнглиянинг «Ливерпуль» ҳамда Испаниянинг «Реал» клублари Европа Чемпионлар Лигасининг финалига йўлланма олишди. Мусобақанинг охирги икки финалида ғолиб бўлган «Реал» плей-оффда «ПСЖ», «Ювентус» ва «Бавария» каби уч мамлакат чемпионларини мағлуб этиб, ҳал қилувчи ўйинга йўлланма олган…\n«АТЛEТИКО» ЕВРОПАГА САЛОМ ЙЎЛЛАГАН ЎЙИН\nБугун Францияда Европа Лигасининг финал баҳси ўтказилади. Финалда Испаниянинг «Атлетико» ҳамда Франциянинг «Марсель» клублари ўзаро баҳс олиб боришади. Ўйин «Марсел»нинг юртида ўтказилса ҳам, унда «Атлетико» фаворит ҳисобланди. Чунки Симеоне қўл остида мадридликлар охирги йилларда икки…\nБИР ЎЙИН ТАРИХИ: КЛОППНИНГ “ЭНФИЛД”ДАГИ ИЛК ҚЎШИҒИ\nОхирги икки мавсумда Англиянинг “Ливерпуль”кўпчиликнинг диққат марказида бўлиб турибди. Мухлислар бу жамоанинг ҳужумкор ўйинидан завақланмоқда. Бундай ҳужумкор ўйиннинг бош сабабчиси Юрген Клопп ҳисобланади. Клопп инглиз мухлисларига ёқадиган тезкор ва шиддатли ўйинни ўз жамоасига сингдира олди….\nБИР ЎЙИН ТАРИХИ: «РEАЛ» ҲУКМРОНЛИГИНИНГ БОШЛАНИШИ\nМадриднинг «Реал» клуби Чемпионлар Лигаси ярим финалида «Бавария»ни ортда қолдириб, ярим финалга йўл олишди. Зидан шогирдлари кетма-кет учинчи марта мусобақада ғолиб бўлиш асосий номзод бўлиб туришибди. Ўтган мавсумда бир қарашда имконсиз туюлган ишни қилиб Европанинг…\nБИР ЎЙИН ТАРИХИ: РОТТEРДАМДАГИ СУПEР ФИНАЛ\nЕвропа Лигасининг ярим финалида «Арсенал» ва «Атлетико» жамоалари тўқнашадиган бўлишди ва бу ўйин турнирга бўлган қизиқишни янада оширди. Ўтган мавсумда «МЮ»нинг ғалабасидан кейин бу мусобақага энди инглиз клублари ҳам жиддий қарашни бошлашди. Икки суперклуб Европанинг…\n«РИАСОР»ДАГИ СУПEР «КАМБЭК»\nИталиянинг «Рома» ва «Ювентус» клублари Чемпионлар Лигаси чорак финалининг жавоб ўйинларида «Барселона» ва «Реал»ни нималар қилганини кўрдик. Римликлар «Барселона»ни мусобақадан чиқариб юборишди. «Ювентус» ҳам «Реал»ни тўхтатишига сал қолди. Ваҳоланги ҳар икки клуб чорак финалнинг биринчи…\n(Қуйидаги фикрлар «Ливерпуль» ва «Манчестер Сити» ўртасидаги биринчи ўйиндан кейин ёзилган). Англия Премьер Лигаси 19-туридан ўрин олган «Арсенал»га қарши ўйиндан (3:3) кейин «Ливерпуль» футболчиси Жеймс Милнер «Биз бироз зерикарли жамоага айланишимиз керак» деб айтганди. Футболчи…


“Ўзбекистон темир йўллари” АЖ фаолияти муҳокамаси... - Ўзбекистон Республикаси Монополияга қарши курашиш қўмитаси\n“Ўзбекистон темир йўллари” АЖ фаолияти…\nОлий Мажлис Сенати Бюджет ва иқтисодий ислоҳотлар масалалари ва Монополияга қарши курашиш қўмиталарининг қўшма йиғилишида “Рақобат тўғрисида”ги Қонуннинг «Ўзбекистон темир йўллари», «Uzbekistan Airways», «Uzbekistan Airports», «Ўзметкомбинат» акциядорлик жамиятларида ижроси юзасидан амалга оширилаётган ишлар ҳусусида сўз борди. Йиғилишда мазкур йўналишда АЖлари томонидан бир қанча камчиликларга йўл қўйилгани аниқланди.\nҲусусан, Ўзбекистон Республикасининг “Темир йў транспорти тўғрисида”ги Қонунининг 3-моддасига асосан ташиш жараёнининг узлуксизлигини, ҳаракат хавфсизлигини ва авария-тиклаш ишлари ўтказилишини бевосита таъминловчи темир йўл транспорти корхоналари, умумий фойдаланишдаги темир йўллар ва темир йўл транспортининг бошқа мол-мулки мутлақ давлат мулки ҳисобланади. Мазкур норманинг қонунчиликда борлиги эса, бозорда хизмат кўрсатиш биргина «Ўзбекистон темир йўллари» АЖга тегишлилиги, бу эса ўз навбатида соҳада соғлом рақобатни ривожланишига тўсқинлик қилишига олиб келмоқда. Жаҳон тажрибасида эса, аксинча, юк ташиш йўналишида рақобатни ривожлантириш мақсадида, 50% дан ортиқ бозор иштирокчилари хусусий ташкилотлар ҳисобланади.\nШунингдек, мазкур йиғилишда Монополияга қарши курашиш қўмитасини яна бир савол, яъни, АЖ томонидан олиб борилаётган ички йўналишда юк ва йўловчи ташиш учун қўлланилаётган тариф сиёсатини қачон қайта кўриб чиқиши. Зеро, амалдаги “10-01 нархнома” тарифи 2000 йилда ишлаб чиқилган.\nЮқоридаги саволга АЖ вакилларининг қуйидаги жавоби олинди. унга кўра мазкур тарифни қайта кўриб чиқиш Иқтисодиёт ва Транспорт вазирликлари томонидан кўриб чиқиш кўзда тутилган, айни кунлар ушбу масала бўйича тегишли ишлар олиб борпилмоқда экан.\nШу ўринда, йиғилишда яна бир мавзу кўтарилди, унга кўра «Ўзбекистон темир йўллари» АЖ тизимида комплаенс йўналишини тадбиқ этиш. Монополияга қарши курашиш қўмитаси бу ишни амалга оширишда ўзининг амалий ёрдамини таклиф этди, шунингдек, мутахассисларни малакасини оширишда ҳам ўз ёрдамини беришга тайёр эканлигини билдирди.\nЙиғилишнинг яна бир муҳим жиҳати, Ўзбекистон Республикаси Президентининг “Ҳаракатлар стратегияси” даги топшириғига асосан, «Ўзбекистон темир йўллари» АЖни иккита алоҳида тадбиркорлик субъектига ажратиш масаласи кўтарилди. Унга кўра, тадбиркорлик субъектларидан бири темир йўлларининг инфратузилмасига, иккинчиси транпортировкага жавоб бериши керак бўлади.


“Мустаҳкам қўрғон”ни нималар бузади? – oliymahad.uz\n“Мустаҳкам қўрғон”ни нималар бузади?\nОила-инсоният тарихининг ҳамма даврларида жамиятнинг негизи ҳисобланган. Шунинг учун, Аллоҳ таоло ўзи юборган пайғамбарлари орқали оила масаласига алоҳида аҳамият бериб, унинг мустаҳкам бўлиши, ундан кўзланган мақсад юзага чиқиши учун ҳар қайси даврга мувофиқ низом ва қонунлар жорий этган. Динимизда оила масаласига катта эътибор берилиб, уни қандай ташкил қилиш, унинг бошлиғи ким бўлиши, аъзоларининг ҳуқуқлари, фарзандлар тарбияси, аъзолари ўртасида чиқадиган келишмовчиликларни муолажа қилиш, хусусан оилавий ҳаётнинг барча масалаларига жавоб берилгандир.\nМинг афсуслар бўлсинки, ҳозирги кунда ўзларини ҳурматини билмайдиган «замонавий» аёллар ўз ҳаваслари туфайли эрлари имкониятидан ташқари моддиятни ортиқча талаб қиладилар. Бугунги кунда аёллар тўй-ҳашамлар, меҳмондорчиликлар, дугоналарнинг «гап» ўйнашлари, туғилган кун, базмларини кийим кўргазмасига айлантиришди. Уларнинг бу хархашаларини эрлари кўтаради. Йўқса, сўзини ўтказиш, бошқарувни қўлга олиш учун ҳийлалари қирқ туяга юк бўлувчи аёллар дарров жанжал бошлаб уйни бошига кўтаришади. Эрларнинг эса, бу ҳолатда уйларидан совишларига олиб боради. Натижада, «уй зиндон, кўча хандон» қабилида яшай бошлайдилар.\nАёлларимиз, «Нечта қўй олдингиз?»-деб сўраган пайтда: «Битта қўзи» жавобга қўшниларига эшиттириб, «Ўнта қўй нима бўлади? (душманларим куйиб ўлсин)» – деб айтган Ойпошшаларга айланиб қолишяпти. Уларнинг бу ҳою ҳавасларини эркаклар кўтаришга уринади, натижада эркаклардан талаб қилинаётган нарсаларга уларнинг имкониятлари етмагач қарз кўтаришга мажбур бўлишади. У қарзни узгунча кишининг соғлиғи, асаби кетади. Баъзилар инфаркт, инсульт каби оғир касалликларни орттириб ҳам олишмоқда. Баъзи қайиноналар келинларини бойлик манбайи деб қарашади. Келинларининг сарполари Европа стилида, энг сўнги модада бўлиши шарт бўлиб қолди. Акс ҳолда тўйга бир кун қоладими, тўй куни бўладими, чиллали келин бўладими, уйига олиб қўйишади. Ёки энг камида келинини кўзини очирмайди. Арзимаган ишни эплай олишмаса ҳам, ўғилларига чақиб, жанжал чиқаришади. Келинлар ҳам бировнинг фарзанди, ўн саккиз, йигирма йил бошқа бир муҳитда тарбия олган қизни, бутунлай бошқа бир бегона муҳитга киришиб кетиш, уларнинг бирдай кўнглини олиш осон эмаслигини қайноналаримиз унутиб қўйишади. Ёки айрим келинлар қайноналарининг озгина танбеҳини кўтара олмай эрларига гиж-гижлашади. Она ва фарзандини, ака – укалар ўртасини бузилишига сабаб бўлишади. Уларга оиланинг аҳамияти йўқ.\nБаъзи ўз эркини ўз қўлига олишни истагидаги аёлларимиз эса, ҳамма нарсаси тўкин бўлсада, етишмовчиликни баҳона қилиб, чет элларда ишлайдиган дугоналарига ҳавас қилиб, минг бир баҳона, важ-карсон билан, эрлари рози бўладими, йўқми чет элга дугонаси билан бирга кетади. Ўз эрклари ўз қўлларига ўтгач, улар эрни ҳурмат ҳам қилмайдилар. Кўчага чиқиб кетаётган хотинлар эрларига керак бўлмай қоладилар. Аёллар эса чет элларда ўз ор номусларини, умрларини, фарзандлари улғайиши, тарбиясидан бехабар ҳолда «оилани камини қоплаш» ниқобида кўнгилхушлик қилиб юрадилар. Энг камида аёлларга хос ибо-ҳаёларини йўқотиб келишади.\nАхборот технологиялар асрида интернет, телефонлар ҳаётимизнинг ажралмас қисмига айланган. Бироқ, минг афсуслар бўлсинки, айнан ана шу қулайликлар айрим ҳолларда тўғри фойдаланилмагани учун оилаларда эр-хотинлар ўртасида тушунмовчиликлар келтириб чиқариб, ажрашишгача олиб бормоқда. Келинлар янги уйларидаги оналари, сингиллари, хўжайинлари ҳақида ҳар гапни уйга етказиш, оилавий муаммоларни дугоналари билан ҳал қилишлари яхши ҳолатларни келтириб чиқармайди. Интернет орқали кўр – кўрона танишиш, улар билан махфий суҳбатлар эркакларда ҳам, аёлларда ҳам учрайди. Улар ўзлари кўрмай, ширин суҳбат қуриб турадиган «дўстлари» ўз жуфти ҳалолларидан кўра «идеалроқ»дир. Телефон, интернет орқали жуда кўп ажралишлар бўлаётгани бугунги кунимизда ҳеч кимга сир эмас.\nЭнг оғир ҳолат эса, бундай ота – онадан тарбия олаётган фарзандлар ҳали балоғат ёшига етмасиданоқ ҳирсга берилувчан бўлиб улғайишмоқда. Энг ачинарлиси, ҳозир мактаб ўқувчиларини ҳам ўз яхши кўрган қизлари, қизларни гаплашадиган йигитлари бор. Ўзи билан ўзи овора, ота – оналар эса бунга бефарқ. Соййиба аёлларни, бокира деб узатиб, асли ҳақиқат очилгач қайтариб олиб келаётганлар кўпаймоқда. Бу шармандалик ҳолат бўлиб отгач эса, қаерда хато қилдим деб бошларини чангаллашади. Йўқ улар хато қилишмаган, хато ҳам ҳаракат натижасидир. Улар эса, фарзандларига фақат моддиятни, дунёни бериш дардига бўлишган. Фарзандлар эса тарбияни кўчадан олишган. Бу ҳолатдаги ёшлар эртага фарзандли бўлса у фарзанд эртага жамиятда ким бўлади? Ибтидоси ҳаром, гуноҳ билан бошланган боланинг интиҳоси қандай тугайди? Ўз ҳаёсини сақлай билмаган қизлар қандай иффатли қизларни тарбиялайди. Фақат кўнгилхушликни ўйлаган йигитлар қандай «эркаклар»ни тарбия қилади?\nИнсонни маънавиятини ўстиришга сабаб бўлиши учун хизмат қиладиган оммавий ахборот воситаларида нафақат катталар кўрсатувлари, балки беғубор кичкинтойлар учун мўлжалланган мультфильмларда ҳам беҳаёликни тарғиб этувчи, миллий менталитетимизга бутунлай зид бўлган ҳолатларни кўрсатиши бу мурғакларни маънавий оламини қандай тарбия қилади? Ҳозирдан беҳаё ҳолатларни кўришни ўрганаётган кичкинтойлар сал катта бўлгач уларга тақлид қилмайдими?\nМуоз ибн Жабал розияллоҳу анҳудан ривоят қилинади: “Набий соллаллоҳу алайҳи ва саллам шундай дедилар: “Қай бир хотин бу дунёда эрига озор берса, албатта, унинг ҳури ийндан бўлган хотини «Аллоҳ ҳалок қилгур(!), унга озор берма! У сенинг олдингда вақтинчалик меҳмон бўлиб турибди, холос. Яқинда сени тарк этиб, бизнинг олдимизга келажак», дея хитоб қилади (Имом Термизий ривоят қилган).\nЭр – оиланинг раҳбари. Агар аёл эрнинг итоатида бўлса, фарзандлар ҳам отага итоат қиладиган бўлади. Оқибатда оилада дўстлик, аҳиллик, муҳаббат ҳукм суради, оила мустаҳкамланади, қут – баракали бўлади. Аёлнинг эрига итоатсизлиги эса, оиланинг бузилишига ва бошқа кўплаб нохушликларга сабаб бўлади. Ушбу ҳақиқатни мусулмон оиланинг ҳар бир аъзоси яхшилаб тушуниб олиши керак. Шу билан бирга, Аллоҳга гуноҳ бўладиган ишларда эрга ҳам, ундан бошқага ҳам итоат қилиш йўқлиги умумий қоида эканини ҳам билиб қўйиш керак.\n387100cookie-check“Мустаҳкам қўрғон”ни нималар бузади?no\nОлдингиРамазон туҳфасиКейинги«Вақф» хайрия жамоат фондига Payme тўлов тизими орқали пул ўтказиш имконияти яратилди


Россияда ўзбекистонлик аёл таҳқирланди - xabar.uz\nРоссияда ўзбекистонлик аёл таҳқирланди\n12.08.2019 11:48 0 2324\n10 август куни Петербург шаҳрида истиқомат қилувчи фуқаро полицияга мурожаат билан чиқди. У кўчада Ўзбекистон фуқароси бўлган аёлнинг калтаклангани ва зўрланганини маълум қилган.\nТекширувларга кўра, аёлни икки киши жабр етказгани аниқланган. Аёл дарҳол шифохонага етказилган. Унга кўкрак қафаси эзилиши ва бош-мия ёпиқ жароҳати ташхиси қўйилган.\nҲодиса юзасидан жиноий иш қўзғатилган. Гумондорларга нисбатан уларнинг муайян ҳуқуқини вақтинча чеклаш масаласи кўриб чиқилмоқда.\nЎзбекистон Санкт-Петербург зўрлаш\nҲодиса 18/08, 15:39\nПетербургдаги жанжалда 3 ўзбекка қуролдан ўқ узилган — ТИВ\nСпорт 17/08, 14:24


Британиядаги «Woodford Medical» тиббиёт маркази дерматологи ва косметолог, доктор Мерин Паттерсон қишки кийим-кечакнинг ажралмас қисми бўлган шарфни тез-тез ювиб туришни маслаҳат берди, акс ҳолда саломатлигингизга путур етиши мумкин. Бу ҳақда «Daily Mail» хабар бермоқда.\nШарфнинг тез-тез ювиб турилмаслиги инсон терисидаги тешикчалар битиб қолишига олиб келади, оқибатда юз ва бўйин соҳаларида ҳуснбузарлар пайдо бўлиши мумкин. Синтетик матоли шарфлар ҳолатни янада ёмонлаштиради, инсон терисидан ажралган терлар тез буғланиб кетгани боис пахтали шарфлар афзалроқ.\nтавсия қиш саломатлик шарф\nМаслаҳат 23/03, 13:26


Биргаликда катта кучмиз 21.04.2020 14:16\nТошкент шаҳар прокурори ўринбосари Э.Инамджанов Шайхонтоҳур тумани 2-сектор ҳудудида жойлашган “Чақар” маҳалласида ташкил қилинган кўчма бозор ярмаркаси билан танишди.\nЯрмаркани ташкил қилиш жараёнида санитария-эпидемиология қоидаларига риоя қилинди.\nТашкил этилган ярмарка учун аҳоли томонидан миннатдорчилик билдирилди.\nХабарингиз бор Ягона мувофиқлаштириш маркази томонидан карантин даврида кам таъминланган, ижтимоий ҳимояга муҳтож оилалар, кексалар ва нуронийлар, доимий иш билан банд бўлмаган аҳоли вакиллари, шунингдек, кунлик ишга чиқа олмаётган фуқароларга ижтимоий ёрдам кўрсатиб келинмоқда.\nБугун Мирзо Улуғбек туманидаги "Тракторсозлар" маҳалласидан келиб тушган мурожаатларга асосан рўзғор учун керакли бўлган маҳсулотлар фуқароларга етказиб берилди.\nТуман Маҳалла ва оилани қўллаб-қувватлаш бўлими томонидан амалга оширилган бундай савобли ишларни кўрган маҳалла фуқаролари ўз хонадонидан туриб уларни олқишлашди.\nMамлакатимизда каронавируснинг кенг тарқалиб кетишини олдини олиш мақсадида Олмазор туманида бир қатор чора тадбирлар амалга оширилмоқда. Жумладан туман маҳаллаларини оммаввий дезинфекция қилиш ана шу ишларининг бир қисмидир. Бугун дезинфекция ишлари туманнинг 2- сектори кесимида жойлашган маҳаллаларда бошланди.\nОлмазор тумани ҳокимлиги, туман санитария ва эпидимиология осойишталиги маркази, мудофа, ички ишлари бўлими, бандликка кўмаклашиш, Олмазор тумани Фавқулодда вазиятлар бўлимлари ҳамкорлигида амалга оширилаётган ишлар доирасида тумандаги аҳоли гавжум бўладиган худудлар, маҳаллаларнинг ички кўчалари, кўп қаватли уйлар йўлаклари, болалар майдончалари, савдо шаҳобчалари атрофларида дизенфекция қилинмоқда.\nҲунар ўрганиш ва унинг сирларидан хабардор бўлиш, хайрли амаллардан биридир. Сир эмас, коронавируснинг ёйилиши оқибатида жамийки таълим даргоҳлари масофавий ўқишга ўтди.\nМиробод туманидаги 175-сонли умумтаълим мактабининг жамоаси ҳам ушбу белгиланган қоидаларга риоя этган ҳолда, ишларини ташкил этишган. Шунингдек, бу таълим масканида ёшларнинг дарсдан кейинги бўш вақтларини ҳам унумли ташкил этиш мақсадида, масовафий тўгараклар ҳам фаолият олиб бормоқда. Жумладан, қизлар мазкур тўгараклар орқали турли хил пишириқ ва бошқа таомларни тайёрлаш сирларини ўрганишмоқда.\n175-сонли умумтаълим мактаби маъмурияти ўз ўқувчиларининг нафақат таълим олиши, балки дарсдан бўш вақтларида ҳунар ўрганишига алоҳида эътибор қаратаётгани таҳсинга лойиқ.


Азиза Умарова: Китоб нашри муаммоси ҳақида « Ўзбекистон Халқ Ҳаракати\nАзиза Умарова: Китоб нашри муаммоси ҳақида\n13 February 2020 - 11:37\nҲар бир инсон, Ахборот ва оммавий коммуникациялар агентлигининг асосий вазифаси журналист ва блоггерларни йиғиш деб ҳисоблайди. Лекин унинг бошқа вазифалари ҳам бор. Шунинг учун нашриётларга оид ишларни мустаҳкамлашни таклиф қилмоқчиман.\nБизда китоблар муаммоси жуда актуал, Россиядан импорт қилинаётганлари қиммат, ўзимизникилар эса-(камдан-кам истиснолар билан) талабга жавоб бермайди ва натижада – жамиятда таълим даражаси барқарор тушиб бормоқда.\nБизда маҳаллий ноширлар маҳаллий ўқувчи, яъни нон-стоп кирилл ва лотин алифболарида китоб ишлаб чиқариш учун нолдан динамик нашриёт бозорини яратиш керак. Турли жанрлар: классика, болалар адабиёти, бадиий адабиёт, пазандалик, оила психологияси, бизнес, мусиқа, илмий адабиёт.\nБуни орқасидан шахсий шрафикаларни, ёзувчилар билан учрашувларни, китоб ярмаркаларини, рейтингларни аниқлаш пайдо бўлади.\nИнтернетда рақамларни таҳлил қилдим. Мамлакатимизда 122 та нашриёт мавжуд бўлиб, улардан 57 таси хусусийдир.\nҚўшни Қозоғистон аҳолиси бизнинг аҳолининг ярми, бироқ нашриётлари эса 1335 та, яъни ЎН баробар КЎП! Ушбу рақамларни Россия ва Украина китоб бозори билан ҳам таққослаб бўлмайди.\nХусусий нашриётлар томонидан лицензия олишнинг барча қоидаларини ислоҳ қилиш, ички нашриёт бизнес жиловини ечиш ва хусусий нашриётларга эркинлик бериш зарур. Шунингдек, ўнлаб янги нашриётлар ташкил этишни ва китобларни мазмунан қулай ва қизиқарли қилишни рағбатлантириш зарур.\nВа ўшанда барча ёшдаги халқимиз, катта эҳтимол билан китоб ўқишни бошлайди.\nНима деб ўйлайсиз бунга эришиш мумкин-ми?


ЗАЛОЛАТ ТАШВИҚОТЧИЛАРИ — Zamaxshariy.uz\n26 сентября, 2018 admin Без рубрики\nЁшларимизнинг кўпчилиги интернет кафелари, техника воситалари сотиладиган жойлар, компъютер ўйинлари марказларига интилмоқдалар. Улар интернет тармоғига уланиш, янги ахборотларни олиш ва ўзаро дисклар, флешкалар, ахборотларни сақлаш, ташиш воситаларидан имкон борича тез фойдаланишга ҳамда қизиқиши доирасидаги дўстлари билан янгиликларни ўртоқлашишга шошилмоқда. Замонавий технологиялар, бир қанча вазифалар ва қулайликларга эга уяли телефон, интернет, турли мавзулардаги видео-филмлар туширилган дисклар – ҳозирги ёшларнинг диққат марказида бўлиб қолди.\nШундай бир қўштирноқ ичидаги ёшлар борки, пул топиш мақсадида ва ўз манфаати йўлида қабиҳ ишлар қилиш, алдов ишлатишдан ҳам қайтишмайди. Интернет тармоғида кўпгина сайтлар мавжуд бўлиб, оммабоплари “Odnоklassniki.ru”, “Facebook” ва ҳоказолар. Энг ёмони эса ёшлар ундаги ёзишувлар, сўзлашувлар орқали ўзлари хоҳламаган ҳолларда экстремистик гуруҳларга қўшилиб қолиши мумкин.\nБаъзи ота-оналар фарзандининг ёш бўлишига қарамай, уяли телефон ва интернет тармоқларидан бемалол фойдалана олишини кўриб, хурсанд бўладилар. Бу фарзандларимизнинг интелектуал салоҳиятли бўлишлари учун яхши, албатта. Лекин ота-оналарнинг кўпи болалари телефон орқали нима билан машғул эканлиги билмайди, тўғрироғи, назорат қилмайди. Болакай эса, қўлида телефон, истаган, қизиққан маълумотларини ўртоқларидан кўчириб олиши ва ундан “завқланиши” мумкин. Шу тариқа телефонга тушган ҳар хил бемаъни, ёшига мос бўлмаган маълумотлар ҳам боланинг онгини заҳарламоқда.\nБугунги ҳаётни интернетсиз тасаввур қилиш қийин. Шубҳасиз, интернет давримизнинг энг буюк ихтироларидан бири. Катта-кичик ҳар ким унинг хиз-матларидан фойдаланиши мумкин. Бироқ гап ким қандай фойдаланишига боғлиқ. Ҳозир тўрт-беш яшар бола ҳам компъютердан бемалол фойдаланиши, эртадан-кечгача “автопойга” ўйнаши ёки “жангари фильм иштирокчиси”га айланиши мумкин. Бир қарашда бунинг ёмон жойи йўқдек. Боланинг уқуви кучаяди, кўпроқ ахборот олади. Бироқ бу нарса одат тусига кирса, ноҳуш оқибатларга олиб келиши ҳеч гап эмас.\nБир қарашда интернетда почтани текшириш ва ижтимоий тармоқларда мулоқот қилиш, ўйин ўйнаш оддий нарса бўлиб кўринади. Бу каби “хавфсиз” ҳаракатлар қандай қилиб шахснинг таназзулига олиб келиши мумкин? Аслида интернетда кўп вақт ўтказган киши вақт тушунчасидан узоқлашиб боради, яқинлари, дўстлари билан мулоқот қилишни орқага суради ҳамда организмнинг табиий эҳтиёжларини эътиборсиз қолдиради. Вақт ўтиши билан соғлом ҳаёт тарзи ўзгариб, одамнинг руҳияти ва соғлиғига салбий таъсир ўтказади. Интернетга қарам бўлиб қолган ёшларга виртуал мулоқот ёлғон эркинликни, гўёки ҳамма нарсага қодирлик ҳис-туйғусини бахш этади. Айни вақтда реал ҳаётда ҳал этилмаётган муаммолар ва ечилмаган масалалар йиғилиб бораверади.\nХулоса ўрнида бугун ёшларимизни терроризм, экстремизм ва ҳар қандай ёвуз ғояларнинг «қармоғи» га илиниб қолмаслиги учун динни ниқоб қилиб олган ёвуз ғояларнинг моҳиятини, хусусиятларини, жалб қилиш усулларини очиб бериш, уларни шу йўлларга кириб кетишдан сақлаш ҳар биримизнинг муқаддас бурчимиз эканлигини унутмаслигимиз керак. Ёшларимизни интернетдан батамом фойдаланмаслик билан хавф хатарни йўқота олмаймиз. Уларга аввало интернетдан фойдаланиш маданиятини ўргатишимиз керак. Ижтимоий тармоқлардаги ўз аккаунтларига келаётган хабарларни текшириб ишончли манбалардангина фойдаланишни ўргатсак бизга ҳеч қандай хавф хатар ва таҳдидлар зарар бера олмайди.\nҲазорасп тумани “Абул Маржон” жомеъ масжиди имом- хатиби\nNext Post:ЗИНО ВА УНИНГ ЖАВОБГАРЛИГИ


11.10.2018 15:26 0 741\n«Reuters» агентлиги фан ва технологиялар тараққиётига энг кўп ҳисса қўшаётган университетлар рўйхатини тузди. Унда қаторасига тўртинчи йил Стэнфорд университети биринчи бўлди. Бу ҳақда «Хайтек» хабар берди.\nРейтингдаги етакчи бешликда фақат Америка университетлари: Массачусетс технологиялар институти (MIT) иккинчи, Гарвард университети учинчи, Пенсилвания ва Вашингтон университетлари тўртинчи ва бешинчи ўринларни банд этди.\nРейтингга кирган таълим даргоҳлари сони бўйича АҚШ биринчи ўринда — жами 49 та университет. Германия ва Япония иккинчи ўринда — ҳар биридан тўққизтадан университет.


“Тихановская кучи”: АҚШ Беларусга қарши янги санкциялар эълон қилиши мумкин | Qalampir.uz\n“Тихановская кучи”: АҚШ Беларусга қарши янги санкциялар эълон қилиши мумкин\nОлам\t07 Август 14:43 2105\nАҚШ жорий йилнинг 9 август куни Беларусга қарши янги санкцияларни эълон қилиши мумкин. Бу ҳақда АҚШ Конгрессидаги манбага таяниб CNN хабар бермоқда.\nҚайд этилишича, санкциялар эълон қилиниши Беларусдаги президентлик сайловларининг бир йиллигига тўғри келиши керак. Таъкидланишича, чекловлар нимага қаратилгани ҳозирча аниқ эмас.\nЭслатиб ўтамиз, АҚШ Президенти Жо Байден 28 июль куни Беларусь мухолифати етакчиси ва собиқ президентликка номзод Светлана Тихановская билан учрашганди. Учрашувда Тихановская Вашингтон Беларусга қарши тармоқ санкцияларини жорий этишига умид билдирган.\nМаълумот ўрнида, 2020 йилнинг август ойида Беларусда бўлиб ўтган президентлик сайловларидан кейин мамлакатда ички сиёсий мувозанат бузилди. Сайловда 80 фоиз овоз билан Беларусни 1994 йилдан бери бошқариб келаётган Александр Лукашенко ғалаба қозонганди. Бироқ ушбу натижалар аҳолининг катта қисмида шубҳа уйғотиб, мухолифатнинг чақируви билан мамлакатда намойишлар бошланганди. Бир неча ой давом этган митинг ва маршлар ҳеч қандай фойда келтирмади. Лукашенко ҳокимиятни ўз қўлида сақлаб қолди. Мухолифат ҳамда унинг кўплаб тарафдорлари эса Польша, Литва каби Европа давлатларига қочиб кетди ва у ердан сиёсий бошпана топди.\n18 Сентябрь 18:15 28686\n20 Сентябрь 13:55 23191


Украина ўз денгизчиларининг қўлга олинишига алоқадор рус танкерини қўлга олди\n08 март 2021, Тошкент вақти: 19:05\nУкраина Хавфсизлик хизматига (СБУ) кўра, қўлга олинган кемадан Россия ҳарбийлари ўтган йилнинг ноябрида Украина денгизчиларини қўлга олиш чоғида фойдаланган.\nСБУ 25 июль куни Facebookда эълон қилган постда ёзилишича, Россия Федерал хавфсизлик хизмати ҳамда Чегара хизмати ўтган йилнинг ноябрида “Нейма” номи берилган танкер ёрдамида “ноқонуний равишда Керчь бўғозида Украинанинг “Никопол” ва “Бердянск” кемалари ҳамда “Яни Капу” ҳарбий буксир кемаси ҳаракатига тўсқинлик қилган”, сўнгра уч кемани ва ундаги украин денгизчиларни қўлга олган.\nСРУ билдирувига кўра, номи “Ника Спирит”га ўзгартирилган рус танкери Украинанинг Измаил шаҳрига келганидан кейин қўлга олинган.\nСРУ матбуот котиби Олена Ҳитлянска кема экипажи ҳақида ҳали маълумот бера олмаслигини билдирди.\nРоссиянинг “Интерфакс” агентлиги ўз манбасига таянган ҳолда кемада 15 нафар россиялик бўлганини хабар қилди.\nРоссия омбудсмени Татьяна Москалькова экипажга айблов қўйилмай қўйиб юборилганини, улар Москвага Молдова орқали қайтишларини билдирди. Россиянинг Украинадаги элчихонаси матбуот котиби Денис Голенко экипаж қўйиб юборилганини тасдиқлади.\nРоссия Ташқи ишлар вазирлиги ҳодисани кўриб чиқаётганини айтар экан, Киевни қатъий жавоб бериши ҳақида огоҳлантирди.\nВазирлик эълон қилган билдирувда “Россияликларни асир олиш ҳақида сўз кетаётган бўлса, бу халқаро қонунчиликнинг очиқ-ойдин бузилиши ҳисобланади ва оқибатини тезда кўрасиз”, дейилади.\nБу орада Россияда ушлаб турилган денгизчиларни озодликка чиқариш бўйича музокараларда силжиш кузатилаётган эди.\nХусусан, Украина омбудсмени Людмила Денисова денгизчиларни қайтиб олиш бўйича келишувга эришилганини айтган.\n25 май куни БМТ денгиз трибунали Россия 24 нафар украиналик денгизчи ва уларнинг уч кемасини зудлик билан озод қилиши кераклиги ҳақида қарор чиқарган.\nДенгизчилар айбдор деб топилса, олти йилга қамалиши мумкин.\nУкраина Одесса портига сохта ном билан кирган Россия танкерини қўлга олди\nМосква БМТ Халқаро трибуналининг қарорини бажаришдан бош тортди\nБМТ трибунали: Россия украиналик денгизчиларни зудлик билан озод қилиши шарт


СОБИР СОЛИЕВИЧ СОЛИЕВНИНГ ПОРЛОҚ ХОТИРАСИГА – FLEDU.UZ\nСОБИР СОЛИЕВИЧ СОЛИЕВНИНГ ПОРЛОҚ ХОТИРАСИГА\nМенинг падари бузрукворим— тилшунос олим, фидойи педагог, умрининг 45 йилини фақат раҳбарлик лавозимларида ўтказган Солиев Собир Солиевич ўз иш фаолиятларини 1954 йилда иш тақсимоти йўлланмаси билан Термиз давлат ўқитувчилар институтида катта ўқитувчи сифатида бошлаган эдилар. 1954–1959 йилларда мазкур институтда кафедра мудири, кейинроқ директор ўринбосари бўлиб ишлаганлар. 1961 йилда Тошкентга қайтиб, 1961–1963 йилларда давлат чет тиллар педагогика институтида “Немис тили” факультети декани, илмий ва ўқув ишлари бўйича проректор лавозимларида фаолият юритганлар. 1965–1966 йилларда Термиз давлат педагогика институти ректори этиб тайинланганлар. 1966–1978 йилларда Республика рус тили ва адабиёти педагогика институти илмий ва ўқув ишлари бўйича проректори, 1979 йилда эса Республика рус тили ва адабиёти педагогика институтининг ректори лавозимларида фаолият юритганлар. 1984–1996 йилларда эса “Ўзбек ва рус тилларининг қиёсий типологияси” кафедраси мудири лавозимида ишлаганлар.\n1956 йилда филология фанлари номзоди илмий даражасиниолиш учун“Ўзбек тилида от сўз туркуми” мавзусида ёзилган диссертациясини ҳимоя қилиб, филология фанлари номзоди илмий даражасини, кейинроқ доцент унвонини олганлар. Қатор илмий мақолалар, тезислар ҳамда “Ўзбек ва рус тилларида отларнинг ясалиши” монографияси муаллифи.\nИш фаолиятининг асосий қисмини раҳбарлик лавозимларида ўтказган дадам нафақат яхши ташкилотчи раҳбар, балки ниҳоятда камтар ва самимий инсон сифатида жамоада катта обрў-эътиборга эга эдилар. Қайси таълим муассасасида ишламасинлар, ходимлар, профессор-ўқитувчилар ва талабалар билан хушмуомалаликлари, оғир ва босиқликлари, хизмат вазифаларига ўта масъулият билан ёндашишлари, самимий ва камтарликлари билан ҳар бир жамоада катта обрў-эътибор қозонганлар. Айнан шу фазилатлари туфайли ўша пайтдаги Ўзбекистон ҳукумати раҳбари Шароф Рашидович Рашидовнинг шахсан ўзлари чақиртириб, қайтадан ташкил этилган Термиз давлат педагогика институти ректори вазифасини бажаришга йўллаганлар.\nДадамнинг меҳнатлари ҳукуматимиз томонидан муносиб баҳоланиб, қатор мукофотлар билан тақдирланганлар. Жумладан, “Ғалабанинг 40 йиллиги” (1985 йил 7 май), 1941–1945 йиллардаги урушда фашизм устидан қозонилган ғалабанинг 50 йиллиги” (1995 йил 20 апрель), “1941–1945 йиллардаги Улуғ Ватан урушида қозонилган ғалабанинг 30 йиллиги” (1975 йил), “Иккинчи жаҳон урушидаги ғалабанинг 70 йиллиги” (2015 йил 9 май) юбилей медаллари билан, шунингдек, “Меҳнат фахрийси” медали (1986 йил 10 сентябрь), “Шуҳрат медали” (1994 йил 6 май), “Халқ маорифи аълочиси” кўкрак нишонларига сазовор бўлганлар.\nБироқ энг катта мукофот дадамнинг шу йиллар ичида ўз хизмат вазифаларига сидқидилдан, масъулият билан ва самимий ёндашиб, тўғри йўлдан оғишмай, халоллик ва камтарлик билан меҳнат қилишлари эвазига педагогик жамоада қозонган юксак обрў-эътиборларидир. Университет ҳовлисига қадам қўйганимдан ходимлар, педагоглар, хуллас, дадамни таниган-билган инсон борки, барча-барчадан шу эътирофни эшитаман ва чексиз фахрланаман. Ушбу фахр туйғулари болалагимдан дадамдан эшитган насиҳатлар, маслаҳатларини тез-тез ёдимга солади.\nИнститутни имтиёзли битириб, педагогик фаолиятимни бошлаган дастлабки йилларда дадамга берган бир саволим ва бу саволга уларнинг берган жавоблари бот бот ёдимга тушади. Кўп йилдан бери институт ўқув ишлари проректори лавозимида ишлаб келаётган дадамдан: “Нима учун сиз айрим раҳбарлар каби ошхона ходимлари хизматидан фойдаланмайсиз? Уларга айтиб, овқатни кабинетингизга олиб келтирсангиз бўлади-ку! Тушлик қилиш учун ўзингиз ошхонага боришингиз шартми?” — деб сўраганимда, улар шундай жавоб берган эдилар: “Қизим, биринчидан, бу ошхона ходимларининг хизмат вазифасига кирмайди. Иккинчидан, мен кабинетда ўтираверсам, институтдаги ҳолатни атрофлича била олмай қоламан. Ташқарига чиқиб, таълим жараёнини, тартиб-интизомни ўзим кузатиб туришим, жамоани яқинроқ билишим керак. Учинчидан, юриб туриш соғлигим учун ҳам керак. Ва, энг асосийси, раҳбарлик курсиси ҳеч кимга умрбод берилмайди. Мен қачондир раҳбарликни топширганимда ҳам, одамлар орасида ўз обрўйимда қолишни истайман”. Ўша вақтларда таг маъносига етиб бормай, бирмунча енгилроқ қабул қилган ушбу пурмаъно гапларнинг туб мазмунига анча кейин етиб борганим учун баъзан ўзимдан уялиб ҳам кетаман. Ҳақиқатан ҳам, дадам ўзлари истаганларидек, нафақага чиқиб, раҳбарликни топширган вақтларида ҳам шу юқори обрў-эътиборда қолдилар. Бу жавоб бугунги кунда ҳам кўплар учун ниҳоятда керакли ўгит деб ўйлайман.\nЁшлик қилиб, айрим қийинчиликлардан нолиган вақтларимда дадам тез-тез такрорлаган ушбу насиҳатомуз гапларни эса энди ўзим ёшларга айтиб тураман: “Қизим, биламан, жуда кўпларга хавас қиласан, интиласан. Хавас қилганинг яхши, албатта. Бироқ хаваснинг ҳам меъёри бор. Меъёрдан ортиб кетса, у ҳасадга айланиб қолиши мумкин. Иноннинг юрагига ҳасад қўнса, у инсонликдан чиқади. Одинга интилиш яхши, бироқ вақти-вақти билан инсон орқага қараб туриши ҳам керак. Ахир, сенинг даражангга етмаганлар ҳам бор-ку!” Бу гаплар шукроналикка, бор нарсаларнинг қадрига етишга ундайдиган ўгитлар сифатида менинг умрим мазмунига айланди.\nЭнг муҳими эса, менинг 45 йилдан ортиқ меҳнат фаолиятимда дадам ва онажоним юрган, кўрсатган, бошлаган йўлларидан оғишмай юрганим, айнан ушбу насиҳатларни ўзимнинг ҳаёт йўлимдаги асосий шиорлар сифатида танлаганим ва уларга амал қилганимда, деб ўйлайман. Падари бузрукворимнинг юрган йўллари менинг ҳаёт йўлимни шамдек ёритиб турди, ўз фаолиятимда сира оғишмай, янглишмай боришимга, шукроналик билан олға томон қадам ташлашимда асосий омил бўлди, десам айни ҳақиқатни айтган бўламан.\nДадам ўз оиласида педагоглар сулоласини яратган инсон табаррук инсон эдилар. Икки укалари республикамизнинг таниқли маориф ходимлари бўлишган. Катта амаким — Содиқ Солиевич Абдуллаев Тошкент шаҳар малака ошириш институтида ўқитувчиларга, айни вақтда Шастри номидаги 24-мактабда ўқувчиларга физика-математика фанидан 40 йилдан ортиқ дарс берган малакали ўқитувчи, кичик амаким — Султон Солиевич Абдуллаев Шайхонтоҳур тумани маориф бўлими бошлиғи бўлиб фаолият юритишган. Мен ва кичик синглим Пўлатова Хосият ота касбини — тилшунослик соҳасини танлаганмиз. Биз томондан чоп этилган мақолалар, дарсликлар ва ўқув қўлланмалар дадамларни чексиз қувонтирса-да, икковимизга ҳамиша аввало касбимизга садоқатли бўлишни, фидокор ва халол педагог бўлишни бот-бот тайинлар эдилар. “Шуни унутмангки, сиз ойлик маошни 80 дақиқа учун оласиз. Дарсга кеч қолиш ёки дарс вақтида аудиториядан қанчадир вақтга чиқиб кетиш ҳам нохалолликка олиб келади.” Вақт ўтиб, ўзим “Ўзбек тили” кафедрасига раҳбарлик қилган кезларимда мен ҳам кафедра ўқитувчиларига бу гапни мунтазам эслатиб турар эдим.\n4та фарзанд, 9та невара, 20 та эвара, 1та чевара кўрган падари бузрукворим Собир Солиевич Солиев 93 ёшда вафот этдилар. Уларга 100 билан юзлашиш, кўп йиллик меҳнатларининг фароғатини кўриб қарилик гаштини суриш, фарзандлари, набиралари ардоғида умргузаронлик қилиш, набиранинг набирасини, яъни чевара кўриш бахтига мушарраф бўлиш бахти насиб этди. Падари бузрукворимнинг намунали ҳаёт йўллари фидойи ва самимий инсонларга ҳамиша тўғри йўлни кўрсатиб туради, деб умид билдираман.\nМухитдинова Хадича Собировна,\nпедагогика фанлари доктори, профессор.


Парламентлараро иттифоқ Ўзбекистон парламент ислоҳотларини қўллаб-қувватлайди - Халқ сўзи\n08:30 09 Сентябр 2021 Сиёсат\nУларда Сенат Раиси Танзила Нарбаева бошчилигидаги Ўзбекистон парламент делегацияси иштирок этмоқда.\n6 сентябрь куни Сенат раҳбари Парламентлараро иттифоқ Бош котиби М.Чунгонг билан учрашув ўтказди. Унда Ўзбекистоннинг ушбу ташкилот билан ҳамкорлиги, кун тартибидаги энг устувор масалалар муҳокама қилинди.\nПарламентлараро Иттифоқ Бош котиби Президент Ш.М.Мирзиёев ташаббуси билан демократик ислоҳотларни чуқурлаштириш ва мамлакатни модернизация қилишда парламент ва сиёсий партияларнинг ролини янада мустаҳкамлашга қаратилган ислоҳотларга юқори баҳо берди. У хотин-қизлар ҳуқуқлари, эркинликлари ва қонуний манфаатларини таъминлаш, уларнинг жамият ва давлат ҳаётидаги ролини кучайтириш бўйича республика давлат сиёсатининг устувор йўналишларини қўллаб-қувватлашини билдирди.\nМ.Чунгонгнинг фикрича, жорий йилнинг июнь ойида Бухорода Барқарор ривожланиш мақсадларини амалга оширишда Парламентлараро глобал ҳамкорлик халқаро форумининг муваффақиятли ўтказилиши, унинг якунлари бўйича қабул қилинган Бухоро декларацияси бу жараёнларга қонун чиқарувчи органларнинг бевосита жалб этилишида барқарор ривожланиш кун тартибини янада кенг қамровли, очиқ ва ошкора амалга оширишга хизмат қилади.